cyanic-selkie/wikianc huggingface dataset:
കേരളത്തിലെ നഗരസഭകൾ
1994-ലെ കേരള മുനിസിപ്പാലിറ്റി ആക്‌ട് പ്രകാരമാണ് നഗരസഭകൾ രൂപീകരിക്കുന്നത്, മുനിസിപ്പാലിറ്റികളുടെ ഭരണസംവിധാനം, അവയുടെ അധികാരങ്ങൾ, പ്രവർത്തനങ്ങൾ, ഉത്തരവാദിത്തങ്ങൾ എന്നിവ ഈ ആക്ട് മുനിസിപ്പാലിറ്റികൾക്കു നൽകുന്നു. മുനിസിപ്പാലിറ്റികൾ ഒരു നിർദ്ദിഷ്ട നഗര പ്രദേശത്തിന്റെ ഭരണത്തിന്റെ ഉത്തരവാദിത്തമാണ്, കൂടാതെ ഒരു മുനിസിപ്പൽ ചെയർപേഴ്‌സണാണ് ഇവക്ക് നേതൃത്വം നൽകുന്നത്. കേരളത്തിലെ നഗരവൽക്കരണ നിരക്ക് 47.42% ആണ്, ദേശീയ നിരക്ക് 31.16% ആയി താരതമ്യം ചെയ്യുമ്പോൾ, കേരളം ഇന്ത്യയിലെ ഏറ്റവും നഗരവൽക്കരിക്കപ്പെട്ട രണ്ടാമത്തെ പ്രധാന സംസ്ഥാനമായി മാറുന്നു. കേരളത്തിനകത്ത്, നഗരവൽക്കരണ നിരക്ക് ഏറ്റവും കുറവ് വയനാട് ജില്ലയിൽ (3.9%) ആണ്. എറണാകുളം ജില്ലയിൽ ആണ് നഗരവൽകരണം നിരക്ക് കൂടുതൽ (68.1%). മുനിസിപ്പൽ ഏരിയയിലെ പൗരപ്രവൃത്തികളും പ്രാദേശിക വികസന പ്രവർത്തനങ്ങളും കൈകാര്യം ചെയ്യുന്ന നഗര പ്രാദേശിക സർക്കാരുകളാണ് മുനിസിപ്പാലിറ്റികൾ. 13 മുനിസിപ്പാലിറ്റികളുള്ള എറണാകുളം ജില്ലയിലാണ് സംസ്ഥാനത്ത് ഏറ്റവും കൂടുതൽ മുനിസിപ്പാലിറ്റികൾ ഉള്ളത്. 2 മുനിസിപ്പാലിറ്റികൾ മാത്രമുള്ള ഇടുക്കി ജില്ലയിൽ ആണ് സംസ്ഥാനത്ത് ഏറ്റവും കുറവ് മുനിസിപ്പാലിറ്റികൾ ഉള്ളത്. കേരളത്തിലെ വിസ്തീർണ്ണത്തിൽ, ഏറ്റവും വലിയ മുനിസിപ്പാലിറ്റി വയനാട് ജില്ലയിലെ മാനന്തവാടി മുനിസിപ്പാലിറ്റിയും ഏറ്റവും ചെറിയ മുനിസിപ്പാലിറ്റി എറണാകുളം ജില്ലയിലെ ആലുവ മുനിസിപ്പാലിറ്റിയുമാണ്. ജനസംഖ്യാ അടിസ്ഥാനത്തിൽ, കേരളത്തിലെ ഏറ്റവും വലിയ മുനിസിപ്പാലിറ്റി ആലപ്പുഴ മുനിസിപ്പാലിറ്റിയും ഏറ്റവും ചെറിയ മുനിസിപ്പാലിറ്റി എറണാകുളം ജില്ലയിലെ കൂത്താട്ടുകുളം മുനിസിപ്പാലിറ്റിയും ആണ്. കേരളത്തിൽ "നഗരസഭ" എന്ന പേരിൽ ആണ് മുനിസിപ്പാലിറ്റികളും, കോർപ്പറേഷനുകളും മലയാളത്തിൽ അറിയപ്പെടുന്നത്. ജില്ലാ പഞ്ചായത്ത് ജില്ലയിലെ ഗ്രാമപഞ്ചായത്തുകളെയും ഗ്രാമീണ പ്രദേശങ്ങളെയും മാത്രം പ്രതിനിധീകരിക്കുന്നു, മുനിസിപ്പാലിറ്റികളെയും കോർപ്പറേഷനുകളെയും പ്രതിനിധീകരിക്കുന്നില്ല. മുനിസിപ്പാലിറ്റികളും  കോർപ്പറേഷനുകളും ത്രിതല പഞ്ചായത്ത് ഘടനക്ക് വിഭിന്നമായി സ്വതന്ത്ര സ്ഥാപനങ്ങളായി നഗരപ്രദേശങ്ങളെ പ്രതിനിധീകരിക്കുന്നു.
മുനിസിപ്പൽ കൗൺസിൽ
ചെറിയ നഗരപ്രദേശങ്ങൾക്കായുള്ള പ്രാദേശിക സ്വയംഭരണ സ്ഥാപനമാണ് മുനിസിപ്പൽ കൗൺസിലുകൾ. ഇരുപതിനായിരത്തിനും മൂന്ന് ലക്ഷത്തിനും ഇടയിൽ ജനസംഖ്യയുള്ള ഒരു നഗരമോ ചെറിയ പട്ടണമോ ഭരിക്കുന്ന ഒരു നഗര തദ്ദേശസ്വയംഭരണ സ്ഥാപനമാണ് ഇത്. കേരളത്തിൽ മുനിസിപ്പൽ കൗൺസിലുകൾ പൊതുവേ " മുനിസിപ്പാലിറ്റി " എന്നാണ് അറിയപ്പെടുന്നത്. മുനിസിപ്പാലിറ്റിയുടെ തിരഞ്ഞെടുക്കപ്പെട്ട തലവൻ ചെയർപേഴ്സൺ അഥവാ നഗരസഭാ അധ്യക്ഷൻ ആണ്. കേരളത്തിലെ വിസ്തീർണത്തിൽ ഏറ്റവും വലിയ മുനിസിപ്പാലിറ്റി സുൽത്താൻ ബത്തേരി മുനിസിപ്പാലിറ്റി യും, ഏറ്റവും ചെറിയ മുനിസിപ്പാലിറ്റി ആലുവ മുൻസിപ്പാലിറ്റി യുമാണ്. ജനസംഖ്യാ അടിസ്ഥാനത്തിൽ കേരളത്തിലെ ഏറ്റവും വലിയ മുനിസിപ്പാലിറ്റി ആലപ്പുഴയും ചെറിയ മുനിസിപ്പാലിറ്റി കൂത്താട്ടുകുളം മുനിസിപ്പാലിറ്റി ആണ്.
കോർപ്പറേഷൻ
കേരളത്തിലെ വലിയ നഗരങ്ങളിലെ തദ്ദേശ സ്വയംഭരണ സ്ഥാപനങ്ങളാണ് കോർപ്പറേഷനുകൾ. കേരളത്തിൽ തിരുവനന്തപുരം, കൊച്ചി, കൊല്ലം, തൃശൂർ, കോഴിക്കോട്, കണ്ണൂർ എന്നീ നഗരങ്ങളിൽ ആണ് കോർപ്പറേഷനുകൾ ഉള്ളത്. മൂന്ന് ലക്ഷത്തിൽ കൂടുതൽ ജനസംഖ്യയുള്ള നഗരങ്ങളെയാണ് സംസ്ഥാന സർക്കാർ കോർപ്പറേഷനുകളായി പ്രഖ്യാപിക്കുന്നത്. കോർപറേഷൻ്റെ തലവൻ മേയർ ആണ്, മേയറേയും കോർപ്പറേഷൻ കൗൺസിൽ അംഗങ്ങളെയും തിരഞ്ഞെടുക്കുന്നത് തിരഞ്ഞെടുപ്പ് വഴിയാണ്.
കേരളത്തിലെ നഗരസഭകൾ ഭൂപടത്തിൽ
<mapframe width="500" height="500" text="കേരളത്തിലെ നഗരസഭകൾ" align="center"> { "type": "ExternalData", "service": "geoshape", "properties": { "stroke": "#ff0000", "stroke-width": 1 }, "query": "# കേരളത്തിലെ നഗരസഭകൾ\nSELECT ?id ?idLabel\n(concat(, ?idLabel, ) as ?title)\nWHERE\n{\n?id wdt:P31 wd:Q15284. # is a district\n?id wdt:P131* wd:Q1186. # in Kerala\nSERVICE wikibase:label { bd:serviceParam wikibase:language 'ml'}\n}"}
മുനിസിപ്പാലിറ്റികൾ ഗ്രേഡുകൾ തിരിച്ച്
ആകെ വിസ്തൃതി, ജനസംഖ്യ, വരുമാനം, വ്യാവസായിക വികസനം തുടങ്ങിയ വിവിധ ഘടകങ്ങൾ‌ പരിഗണിച്ച് സംസ്ഥാന സർ‌ക്കാർ‌ മുനിസിപ്പാലിറ്റികളെ വിവിധ ഗ്രേഡുകളായി തിരിച്ചിരിക്കുന്നു.
അവലംബം‌
വർഗ്ഗം:കേരളത്തിലെ തദ്ദേശസ്വയംഭരണം
വർഗ്ഗം:നഗരാസൂത്രണം
ചാൾസ് ഗുഡിയർ
ചാൾസ് ഗുഡിയറാണ് (ഡിസംബർ 29, 1800 – ജൂലൈ 1, 1860) പ്രകൃതിദത്തമായ റബ്ബർ,  ഗന്ധകവുമായി കൂട്ടിയോജിപ്പിച്ച്,  എങ്ങനെ വളരെ വ്യാവസായിക പ്രാധാന്യമുളള പദാർത്ഥമാക്കി മാറ്റാമെന്ന് കണ്ടു പിടിച്ചത്. 1844-ൽ ഗുഡിയർക്ക് ഇതിനുളള അമേരിക്കൻ പേറ്റൻറ് ലഭിച്ചു.
ആദ്യകാല ജീവിതം.
ലോഹം കൊണ്ടുളള പണിയായുധങ്ങൾ നിർമ്മിക്കുന്നതിൽ പരിശീലനം നേടിയ ചാൾസ്, കണക്റ്റിക്കട്ടിൽ പിതാവിനോടൊപ്പം കൃഷിപ്പണിക്കാവശ്യമായ പണിയായുധങ്ങൾ നിർമ്മിക്കാൻ തുടങ്ങി. വിവാഹശേഷം, ചാൾസ് ഫിലഡെൽഫിയയിലേക്ക് മാറി, അവിടെ പണിയായുധങ്ങൾക്കായുളള പുതിയൊരു സ്ഥാപനം തുടങ്ങി. വളരെ ലാഭകരമായിരുന്ന ഈ ഉദ്യമം പക്ഷെ, കാലക്രമത്തിൽ ഏറെ നഷ്ടങ്ങളും വരുത്തിവെച്ചു.
വൾക്കനൈസേഷൻ
1830-കളിലാണ് ഗുഡിയറിന്റെ ശ്രദ്ധ റബ്ബറിൽ പതിഞ്ഞത്. ഒട്ടനേകം, നിരാശാജനകമായ പരീക്ഷണങ്ങൾക്കു ശേഷം,1839-ൽ വളരെ യാദൃച്ഛികമായാണ്, ഗുഡിയർ ഗന്ധകം ചേർത്ത് റബ്ബറിനെ കൈകാര്യം ചെയ്യാൻ എളുപ്പവും വ്യാവസായിക പ്രാധാന്യമുളള പദാർത്ഥമാക്കി മാറ്റാമെന്ന് കണ്ടു പിടിച്ചത്.
അന്ത്യം
തന്റെ മഹത്തായ കണ്ടുപിടിത്തത്തിന്റെ സാമ്പത്തികലാഭം, വേണ്ട സമയത്തു ലഭിക്കാതെ, അറുപതാമത്തെ വയസ്സിൽ ഏറെ കടബാദ്ധ്യതകളോടെയാണ് ഗുഡിയർ അന്ത്യശ്വാസം വലിച്ചത്. അദ്ദേഹത്തിന്റെ കുടുംബാംഗങ്ങൾ പിന്നീടിതിന് അർഹരായി.
അവലംബം
വർഗ്ഗം:1800-ൽ ജനിച്ചവർ വർഗ്ഗം:1860-ൽ മരിച്ചവർ വർഗ്ഗം:ഡിസംബർ 29-ന് ജനിച്ചവർ വർഗ്ഗം:ജൂലൈ 1-ന് മരിച്ചവർ വർഗ്ഗം:ജീവചരിത്രം വർഗ്ഗം:അമേരിക്കൻ രസതന്ത്രജ്ഞർ
ക്രയോളൈറ്റ്
സോഡിയം, അലൂമിനിയം, ഫ്ലൂറിൻ എന്നിവയുടെ ഒരു സംയുക്തമായ ധാതുവാണ് ക്രയോളൈറ്റ് (Cryolite). സോഡിയം ഹെക്സാഫ്ലൂറോ അലൂമിനേറ്റ് എന്ന രാസനാമമുള്ള ഇതിന്റെ രാസസൂത്രം Na3AlF6 എന്നാണ്. ചരിത്രപരമായി അലൂമിനിയത്തിന്റെ ഒരു അയിര് ആണ് ക്രയോളൈറ്റ്. പിൽക്കാലത്ത് അലൂമിനിയത്തിന്റെ ഓക്സൈഡ് അയിരായ ബോക്സൈറ്റ് നിർമ്മാണത്തിലും ഉപയോഗിച്ചു തുടങ്ങി. ഓക്സൈഡ് അയിരിൽ നിന്നും ഓക്സിജൻ വേർതിരിക്കുന്നത് അത്ര എളുപ്പമല്ല. ക്രയോളൈറ്റ് ഒരു ഫ്ലക്സ് ആയി ഉപയോഗിച്ചാണ് ഇത് പരിഹരിക്കുന്നത്.
ശുദ്ധമായ ക്രയോളൈറ്റ്  1012 °C (1285 K) ൽ ഉരുകുന്നു. ഇത് അലൂമിനിയം ഓക്സൈഡിനെ എളുപ്പത്തിൽ ലയിപ്പിക്കുന്നു. ഇങ്ങനെ ലഭിക്കുന്ന ലായനിയിൽ നിന്നും ഇലക്ട്രോളിസിസ് മാർഗ്ഗത്തിലൂടെ അലൂമിനിയം വേർതിരിക്കുന്നു. ഇതിനുവേണ്ടിയുള്ള ക്രയോളൈറ്റ് പ്രകൃതിയിൽ നിന്നും ആവശ്യത്തിന് മാത്രം ലഭിക്കാത്തതിനാൽ, കൃത്രിമമായി, ഫ്ലൂറൈറ്റ് ഉപയോഗിച്ച് സോഡിയം അലൂമിനിയം ഫ്ലൂറൈഡ് നിർമ്മിക്കുന്നു.
1798ൽ ഡാനിഷ് വെറ്റിനറി സർജനായ  Christian Abildgaard Peder (1740–1801) ആണ് ക്രയോളൈറ്റിനെക്കുറിച്ച് ആദ്യമായി വിവരിച്ചത് See:*  (Abildgaard) (1799) "Norwegische Titanerze und andre neue Fossilien" (Norwegian titanium ores and other new fossils [i.e., anything dug out of the earth]), Allgemeines Journal der Chemie, 2 : 502. From p. 502: "In der ordenlichen Versammlung der königl. Gesellschaft der Wissenschaften am 1. Februar dieses Jahres stattete Hr. Prof. Abildgaard einen Verricht über die Norwegischen Titanerze und über die von ihm mit denselben angestellten Analysen ab.  Zugleich theilte er auch eine Nachricht von einer vor wenigen Jahren aus Grönland nach Dänemark gebrachten besonders weißen spathartigen Miner mit.  Einer damit angestellten Untersuchung zu folge bestand sie aus Thonerde und Flußspathsäure.  Eine Verbindung, von welcher noch kein ähnliches Beyspiel im Mineralreich vorgekommen ist.  Sie hat den Namen Chryolit erhalten, weil sie vor dem Löthrohre wie gefrorne Salzlauge schmilzt."  (At the ordinary session of the [Danish] Royal Society of Science on February 1st of this year, Prof. Abildgaard presented a report about Norwegian titanium ores and about the analysis of them undertaken by him. He also communicated a notice of an especially white, spar-like mineral that was brought several years ago from Greenland to Denmark. According to an investigation performed on it, it consists of alumina and hydrofluoric acid. A compound of which no similar example in the mineral realm has yet been found. It received the name "cryolite" because under a blowpipe, it melts like frozen brine.) വ്യാവസാക ആവശ്യങ്ങൾക്ക് ലഭിക്കാത്ത തരത്തിൽ, ക്രയോളൈറ്റ് ലഭ്യത തീർത്തും കുറഞ്ഞിരിക്കുന്..
ഉപയോഗം
കീടനാശിനി, ക്ഷുദ്രജീവനാശിനി എന്നിവയായും, വെടിക്കെട്ടിന് മഞ്ഞപ്രഭ നൽകുന്നതിനും ക്രയോളൈറ്റ് ഉപയോഗിക്കുന്നു. ഉരുകിയ ക്രയോളൈറ്റ്  അലൂമിനിയം ഓക്സൈഡ് (Al2O3) ലയിപ്പിക്കുന്നതിനുള്ള ലായകമായി ഹാൾ - ഹെറോൾട്ട് പ്രക്രിയയിൽ  ഉപയോഗിക്കുന്നു. അലൂമിനിയം ഓക്സൈഡിന്റെ ദ്രവണാങ്കം 2000–2500 °C ൽ നിന്നും 900–1000 °C ആയി കുറയ്ക്കുക്കുന്നതിനും അങ്ങനെ അലൂമിനിയം നിർമ്മാണം എളുപ്പമാക്കുന്നതിനും സഹായിക്കുന്നു.
അവലംബം
വർഗ്ഗം:അലൂമിനിയം സം‌യുക്തങ്ങൾ വർഗ്ഗം:രാസസം‌യുക്തങ്ങൾ
തെയ്പിങ് കലാപം
ചൈനയിലെ മഞ്ചു രാജവംശത്തിനെതിരെ നടന്ന ആഭ്യന്തര കലാപമാണ് തെയ്പിങ് കലാപം (1851- 1864). ഹ്യൂങ് സ്യൂചിൻ എന്ന ക്രിസ്തുമത വിശ്വാസിയുടെ നേതൃത്വത്തിൽ നടന്ന തെയ്പിങ് കലാപത്തിൽ ഏകദേശം 20 ദശലക്ഷം ആളുകൾക്ക് ജീവഹാനിയുണ്ടായി. മഞ്ചു ഭരണത്തെ പുറത്താക്കിക്കൊണ്ട് ചൈനയിൽ ഒരു മതാധിഷ്ഠിത (theocratic) രാജ്യം സ്ഥാപിക്കുക എന്നതായിരുന്നു ഇദ്ദേഹത്തിന്റെ ലക്ഷ്യം. ദരിദ്രവിഭാഗങ്ങൾക്കിടയിൽ മഞ്ചുഭരണകൂടത്തിനെതിരെയുണ്ടായിരുന്ന എതിർപ്പിനെ തനിക്ക് അനുകൂലമായി തിരിക്കുന്നതിൽ ഹ്യൂങ് സ്യൂചിൻ വിജയിച്ചു. ഇദ്ദേഹത്തിന്റെ അനുയായികൾ ഗോഡ് വർഷിപ്പേഴ്സ് എന്ന പേരിൽ അറിയപ്പെട്ടിരുന്നു. ഇവർ 1850-ൽ രാജകീയ സേനയുമായി ഏറ്റുമുട്ടുകയും 1851 ജനുവരിയിൽ തെയ്പിങ് (മഹാശാന്തിയുടെ സ്വർഗീയ രാജ്യം) എന്ന പുതിയ രാജ്യം ചൈനയിൽ നിലവിൽവന്നതായി പ്രഖ്യാപിക്കുകയും ചെയ്തു. മഞ്ചു രാജവംശത്തിനെതിരെ കവാങ്സി പ്രവിശ്യയിൽ തുടങ്ങിയ കലാപം 17 പ്രവിശ്യകളിലേക്കുകൂടി വ്യാപിച്ചു. 1853-ൽ നാൻജിങ് പിടിച്ചെടുത്ത കലാപകാരികൾ അതിനെ തെയ്പിങ്ങിന്റെ തലസ്ഥാനമാക്കി. വിമതരെ പരാജയപ്പെടുത്തുന്നതിനായി മഞ്ചു ചക്രവർത്തി പാശ്ചാത്യരുടെ സഹായം തേടിയതോടെയാണ് കലാപകാരികളുടെ പതനം ആരംഭിച്ചത്. ഷാങ്ഹായ് പിടിച്ചെടുക്കുവാനുള്ള തെയ്പിങ്ങുകളുടെ ശ്രമത്തെ ചാൾസ് ജോർജ് ഗോർഡന്റെ നേതൃത്വത്തിലുള്ള പാശ്ചാത്യസേന പരാജയപ്പെടുത്തി. 1864 ജൂലൈ 19-ന് രാജകീയസേന നാൻജിങ് പിടിച്ചെടുത്തതോടെ കലാപത്തിനു വിരാമമായി. 13 വർഷം നീണ്ടുനിന്ന ഈ ആഭ്യന്തരയുദ്ധത്തിൽ ഇരുപക്ഷത്തും വൻ ആൾനാശമുണ്ടായി.
ഇതുകൂടി കാണുക
ചൈന
അബ്രാജ് അൽ ബൈത് ടവർ
സൗദി അറേബ്യയിലെ മക്കയിൽ മസ്ജിദുൽ ഹറാമിനോട് ചേർന്ന് നില കൊള്ളുന്ന ഉയരമുള്ള കെട്ടിടമാണ് അബ്രാജ് അൽ-ബൈത്ത് ടവർ എന്നറിയപ്പെടുന്ന മക്ക റോയൽ ക്ലോക്ക് ടവർ. സൗദി അറേബ്യയിൽ ഏറ്റവും വലിയ കെട്ടിടമായ ഇതു ലോകത്ത് മൂന്നാം സ്ഥാനത്തിനാണ്. മക്കയിലെ ഹറാം പള്ളിയുടെ പ്രധാന കവാടത്തോട് ചേർന്ന് നില കൊള്ളുന്ന ഈ ടവർ വ്യത്യസ്ത പേരുകളിലുള്ള ഏഴു ടവറുകളുടെ ഒരു കൂട്ടമാണ്‌. ലോകത്തിലെ ഏറ്റവും വലിയ ഘടികാരം സ്ഥിതിചെയ്യുന്ന റോയൽ ക്ലോക്ക്ടവർ ലോക പ്രശസ്തമായ ലണ്ടനിലെ ബിഗ് ബെന്നിന്റെ ആറിരട്ടി വലിപ്പമുള്ളതാണ്. 2010 ആഗസ്ത് 11( ഹിജ്‌റ വർഷം 1431 റമദാൻ-1)ലാണ് ഈ ക്ലോക്ക് പ്രവർത്തിച്ചു തുടങ്ങിയത്. ക്ലോക്ക്ടവറിന്റെ അവസാനഘട്ട മിനുക്കു പണിയിലാണിപ്പോഴുള്ളത്.
പ്രത്യേകതകൾ
ലോകത്തിലെ ഏറ്റവും ഉയരം കൂടിയ രണ്ടാമത്തെ ടവറായ മക്ക ടവറിന്റെ ഉയരം 601 മീറ്ററാണ്. ലോകത്തിലെ ഏറ്റവും ഉയരം കൂടിയ ടവറായ ബുർജ് ദുബൈക്ക് 828 മീറ്റർ ഉയരമാണുള്ളത്. 45 മീറ്റർ ഉയരവും 43 മീറ്റർ വീതിയുമുള്ള വാച്ച് ലോകത്തിലെ ഏറ്റവും വലിയ വാച്ചായിരിക്കും. ലണ്ടൻ ടവറിലുള്ള ബിഗ് ബൻ വാച്ചിന്റെ ആറിരട്ടി വലിപ്പമാണ് മക്ക ടവർ വാച്ചിനുള്ളത്. ലോകത്തിലെ ഏറ്റവും ഉയരം കൂടിയ വാച്ച് കേന്ദ്രീകരിച്ച് ഗ്രീനിച്ച് സമയത്തിന് സമാന്തരമായി മക്ക സമയം അവലംബിക്കാവുന്നതാണ മക്ക റോയൽ വാച്ച് ടവർ ഹോട്ടൽ. ഭൂപ്രതലത്തിൽ നിന്നും നാന്നൂറ് മീറ്ററിലധികം ഉയരത്തിൽ നാൽപ്പതു മീറ്ററിലധികം വ്യാസമുള്ള ക്ലോക്ക് മക്കയിലെ മുഴുവൻ ജില്ല കളിൽ നിന്നും ദർശിക്കാൻ കഴിയും. ജർമനി, സ്വിറ്സ്വാർലാൻഡ്‌ എന്നിവിടങ്ങളിൽ നിന്നും ഉള്ള എൻജിനീയർമാരും യൂറോപ്പിൽ നിന്നും ഉള്ള വിദഗ്തരുമാണ് രൂപകല്പനയും നിർമ്മാണവും പൂർത്തിയാക്കിയത്. കേരളത്തിൽ നിന്നുള്ള മാപ്പിള കലാസികളും ഈ ടവറിന്റെ നിർമ്മാണത്തിൽ പങ്കാളികളായിട്ടുണ്ട്.
വിവരണം
ഏഴു ടവറുകൾ അടങ്ങിയ കിംഗ് അബ്ദുൽ അസീസ് എൻഡോവ്‌മെന്റ് പദ്ധതിയിലെ ഏറ്റവും ഉയരമുള്ള കെട്ടിടത്തിലാണ് ഏറ്റവും ഉയരമുള്ള ക്ലോക്ക് ടവർ നിലകൊള്ളുന്നത്. ദുബായിലെ ബുർജ് അൽ ഖലീഫ കഴിഞ്ഞാൽ ലോകത്തെ ഏറ്റവും ഉയരമുള്ള കെട്ടിടമാണ് ഫുന്ദുഖ് അബ്രാജ് അൽ ബൈത്ത്. നിർമ്മാണം പൂർത്തിയാവുമ്പോൾ 817 മീറ്റർ ഉയരമുണ്ടാവും ഈ കെട്ടിടത്തിന്. ബുർജ് ഖലീഫയേക്കാൾ വെറും 11 മീറ്റർ മാത്രം കുറവ്. 76 നിലകളാണ് ഈ കെട്ടിടത്തിനുള്ളത്. ഏഴ് ടവറുകളിലായി 3000 മുറികളും സ്യൂട്ടുകളുമുണ്ട്. ഭൂരിഭാഗം മുറികളിൽനിന്നും വിശുദ്ധ ഹറം വീക്ഷിക്കാൻ കഴിയുമെന്നതാണ് മറ്റൊരു പ്രത്യേകത.
ബിഗ് ബെന്നിലെ ക്ലോക്കിനേക്കാൾ ആറിരട്ടി വലിപ്പമുള്ളതാണ് ടവറിലെ ഘടികാരങ്ങൾ. നാല് ദിശകളിലായി നാല് ഘടികാരങ്ങളുണ്ട്. ടവറിന്റെ മുൻവശത്തും പിൻവശത്തുമുള്ള ഘടികാരങ്ങൾക്ക്‌ 45 മീറ്റർ വീതമാണ് വ്യാസം. വശങ്ങളിലുള്ള ക്ലോക്കുകളുടെ ഉയരം 43 മീറ്ററും വീതി 39 മീറ്ററുമാണ്. ക്ലോക്കിന്റെ ആകെ തൂക്കം 36,000 ടൺ വരും. 12,000 ടൺ തൂക്കമുള്ള ലോഹ അടിത്തറയിലാണ് ക്ലോക്ക് സ്ഥാപിച്ചിരിക്കുന്നത്. ക്ലോക്കുകളിലെ യന്ത്രങ്ങൾക്ക് 21 ടൺ വീതമാണ് തൂക്കം. ആറു ടൺ വീതം തൂക്കമുള്ള ക്ലോക്കിലെ മിനുട്ട് സൂചികൾക്ക് 22 മീറ്ററും മണിക്കൂർ സൂചികൾക്ക് 17 മീറ്ററും നീളമുണ്ട്. ക്ലോക്കിനു മുകളിലെ അല്ലാഹു അക്ബർ എന്ന വാക്കിലെ ആദ്യ അക്ഷരത്തിന് 23 മീറ്ററിലേറെ ഉയരമുണ്ട്. കെട്ടിടത്തിന് ഏറ്റവും മുകളിൽ സ്തൂപത്തിനും ഉയരെയുള്ള ചന്ദ്രക്കലയുടെ വ്യാസം 23 മീറ്ററിലധികമാണ്. ലോകത്തെ ഏറ്റവും വലിയ മനുഷ്യ നിർമിത ചന്ദ്രക്കലയാണിത്. സ്തൂപവും ചന്ദ്രക്കലയുമടക്കമുള്ള ഉയരം 155 മീറ്ററാണ്.
ക്ലോക്കുകളുടെ മുൻവശം അലങ്കരിച്ചിരിക്കുന്നത് 9.8 കോടി വർണച്ചില്ലുകൾ ഉപയോഗിച്ചാണ്. പകൽ സമയത്ത് ഡയലുകൾ വെള്ള നിറത്തിലും സൂചികൾ അടക്കമുള്ള അടയാളങ്ങൾ കറുപ്പ് നിറത്തിലും രാത്രിയിൽ ഡയലുകൾ പച്ച നിറത്തിലും അടയാളങ്ങൾ വെള്ള നിറത്തിലുമാകും. അറ്റകുറ്റ പണികൾക്കായി മനുഷ്യർക്ക്‌ സൂചികൾക്കകത്തു പ്രവേശിക്കാനും സാധിക്കും. രാത്രിയിൽ ക്ലോക്കുകൾക്ക് നിറം നൽകുന്നതിനു 20 ലക്ഷം എൽ.ഇ.ഡി ലൈറ്റുകൾ ഉപയോഗിക്കുന്നു. മിന്നൽ എല്ക്കതിരിക്കാൻ പ്രത്യേക സംവിധാനവും ക്ലോക്കുകളിൽ ഒരുക്കിയിട്ടുണ്ട്. പെരുന്നാൾ പ്രക്യാപനവും മാസപ്പിരവിയും അറിയിക്കുന്നതിനു ക്ലോക്കിന് മുകളിൽ ഉഗ്രശേഷിയുള്ള 16 ലൈറ്റുകൾ തെളിയിച്ചു മാനത്തു വർണം വിരിയിക്കും. ഇവയിൽ നിന്നും ഉള്ള രശ്മികൾക്ക് പത്തു കിലോമീറ്ററിലധികം നീളം ഉണ്ടാകും. ക്ലോക്കുകൾക്ക് മുകളിൽ സ്ഥാപിച്ചിരിക്കുന്ന ഉച്ചഭാഷിണിയിലൂടെ എഴു കിലോമീറ്റർ ദൂരം ഹറമിൽ നിന്നും ഉള്ള ബാങ്ക് വിളി കേൾക്കാൻ സാധിക്കും. ബാങ്ക് വിളി സമയത്ത് ക്ലോക്കുകൾക്ക് മുകളിൽ നിന്നും പച്ചയും വെള്ളയും നിറത്തിലുള്ള 21,000 വിളക്കുകൾ പ്രകാശിക്കും. മുപ്പതു കി. മീറ്റർ ദൂരം വരെ ഇത് കാണാൻ സാധിക്കും.
മറ്റു പ്രത്യേകതകൾ
മക്ക നഗരത്തിന്റെ എല്ലാ ഭാഗത്തുമുള്ളവർക്ക് വ്യക്തമായി സമയം കാണാനാവുമെന്നതാണ് ഈ ക്ലോക്കിന്റെ പ്രത്യേകത. പകൽ 12 കിലോമീറ്റർ ദൂരെനിന്നും രാത്രിയിൽ അത്യാധുനിക പ്രകാശ സംവിധാനങ്ങൾ ഉള്ളതിനാൽ 17 കിലോമീറ്റർ ദൂരെനിന്നും ക്ലോക്കിലെ സമയം കാണാം. ജിദ്ദയിൽനിന്ന് പോകുന്നവർക്ക് ഹറം അതിർത്തി കടന്നുകഴിഞ്ഞാൽ അധികം വൈകാതെ ക്ലോക്ക് കാണാനാവും. ക്ലോക്ക് ടവർ പൂർണമായും പ്രവർത്തനക്ഷമമാവുന്നതോടെ ലോകത്ത് ഗ്രീൻവിച്ച് സമയം പോലെ മക്ക സമയവും അടിസ്ഥാന സമയമായി ഗണിക്കപ്പെടും.
അറ്റകുറ്റപ്പണിക്കായി തൊഴിലാളികൾക്ക് സൂചികൾക്കുള്ളിൽ പ്രവേശിക്കാൻ സാധിക്കും. വിമാന നിർമ്മാണത്തിന് ഉപയോഗിക്കുന്ന കാർബൺ ഫൈബറാണ് ക്ലോക്കുകളുടെ ഡയലും സൂചികളും നിർമ്മിക്കാൻ ഉപയോഗിച്ചിരിക്കുന്നത്. ഇരുമ്പിനേക്കാൾ മൂന്നിരട്ടി ബലമുള്ള കാർബൺ ഫൈബറിന് കടുത്ത കാലാവസ്ഥയെ ചെറുക്കാൻ കഴിയും. സൗരോർജവും വൈദ്യുതിയും ഉപയോഗിച്ചാണ് ക്ലോക്ക് പ്രവർത്തിക്കുക. മത, ശാസ്ത്രീയ കാര്യങ്ങൾക്ക് ഉപയോഗിക്കുന്നതിന് ടവറിൽ ഇസ്‌ലാമിക മ്യൂസിയവും വാനനിരീക്ഷണ കേന്ദ്രവുമുണ്ടാകും.
നിർമ്മാണം
300 കോടി ഡോളർ ചെലവഴിച്ച് സൗദി ബിൻ ലാദിൻ ഗ്രൂപ്പാണ് സമുച്ചയം നിർമ്മിക്കുന്നത്. ദാർ അൽഹന്ദാസ് എന്ന ആർക്കിടെക്ടിന്റെ രൂപകൽപനയിൽ 2004 ലാണ് നിർമ്മാണം ആരംഭിച്ചത്. ഫെയർമൗണ്ട്് ഹോട്ടൽസ് ആന്റ് റിസോർട്ട്‌സിനാണ് സമുച്ചയത്തിന്റെ നടത്തിപ്പ് ചുമതല. ഇവിടെ നിന്ന് ലഭിക്കുന്ന വരുമാനം ഇരു ഹറമുകളുടേയും പുണ്യസ്ഥലങ്ങളുടേയും വികസനത്തിനു വേണ്ടി വഖഫ് ചെയ്തിരിക്കുകയാണ്.
ഗ്രീനിച്ചിന് ബദലായി മക്കാസമയം
മക്കാസമയം. ഗ്രീനിച്ച് സമയമനുസരിച്ചാണ് ഇന്ന് ലോകത്ത് സമയം നിർണ്ണയിക്കുന്നത്. മക്കയിലെ പുതിയ ക്ലോക്ക്ടവറിന്റെ വരവോടെ ഗ്രീനിച്ച് സമയത്തിന് വെല്ലുവിളിയുയർത്തുന്നുകൂടിയുണ്ട്. ഗ്രീനിച്ചിന് പകരം മക്കസമയം ആണ് നിർദ്ദേശിക്കപ്പെട്ടിരിക്കുന്നത്. കേവലം ഒരു ഘടികാരം എന്നതിലുപരി ജനവാസമുള്ള കരഖണ്ഡങ്ങളുടെ മധ്യത്തിലായ മക്കയിലാണിത് സ്ഥിതി ചെയ്യുന്നത്. മക്കയുടെ അപരനാമമായ ഉമ്മുൽഖുറ(നാടുകളുടെ മാതാവ്) എന്ന ഖുർആൻ(6:92) വിശേഷണത്തെ അന്വർഥമാക്കുന്നതാണ് ഈ പ്രത്യേകത. ആധുനിക ശാസ്ത്രപഠനങ്ങൾ ഇക്കര്യം സ്ഥിരികരിക്കുന്നതായി ലോക പ്രശസ്ത ഇസ്ലാമിക പണ്ഡിതൻ ഡോ.യൂസുഫുൽ ഖറദാവിയും അഭിപ്രായപ്പെടുന്നു. ഈ വിഷയത്തിൽ താത്വികവും പ്രായോഗികവുമായ ചർച്ചകൾക്കായി ഖത്തറിൽ ഒരു "Mecca, the Center of the Earth, Theory and Practice" എന്ന തലക്കെട്ടിൽ ഒരു സമ്മേളനവും നടന്നിരുന്നു.
ചിത്രശാല
വർഗ്ഗം:സൗദി അറേബ്യയിലെ അംബരചുംബികൾ
അണ്ണാൻ (കുടുംബം)
അണ്ണാറക്കണ്ണൻ, മലയണ്ണാൻ, ചാമ്പൽ മലയണ്ണാൻ, കുഞ്ഞൻ അണ്ണാൻ, കാട്ടുവരയണ്ണാൻ, പാറാൻ, കുഞ്ഞൻ പാറാൻ എന്നിവയാണ് കേരളത്തിൽ കണ്ടുവരുന്നത്. ഹിമാലയൻ പ്രദേശങ്ങളിൽ കണ്ടുവരുന്ന ഹിമാലയൻ മാർമറ്റ് അഥവാ വുഡ്‌ചക് ശൈത്യകാലത്ത് ശിശിരനിദ്ര (hibernation) ചെയ്യുന്നവയാണ്.
ആഹാരം
പലതരം അണ്ടികളും പരിപ്പുകളുമാണ് അണ്ണാന്റെ പ്രധാന ആഹാരം. താഴത്തെനിരയിലെ ഉളിപ്പല്ലുകൾകൊണ്ട് അണ്ടിയുടെ തോടുകൾ കരണ്ടുതുരന്നാണ് പരിപ്പുകൾ ശേഖരിക്കുന്നത്. ഇവ സമൃദ്ധിയുടെ കാലങ്ങളിൽ ഇവ ഭക്ഷണപദാർഥങ്ങൾ ശേഖരിച്ച് പഞ്ഞമാസത്തേക്കുവേണ്ടി സൂക്ഷിക്കുന്നു. കവിൾസഞ്ചിയിൽ ശേഖരിക്കുന്ന ആഹാരപദാർഥങ്ങൾ കൊണ്ടുപോയി കൂടുകളിൽ സൂക്ഷിച്ചുവയ്ക്കുന്നു. വടക്കൻ അമേരിക്കയിലെ ചാരനിറമുള്ള അണ്ണാൻ വിള്ളലുകളിലും മണ്ണിനടിയിലും ഭക്ഷണം സൂക്ഷിച്ചുവയ്ക്കാറുണ്ട്. പിന്നീട് ചിലപ്പോൾ അതു കുഴിച്ചെടുത്തു ഭക്ഷിക്കുമെങ്കിലും മിക്കപ്പോഴും മറക്കപ്പെടുന്നതിനാൽ ഈ വിത്തുകൾ അനുകൂലകാലാവസ്ഥയിൽ മുളച്ച് ചെടികളാകുന്നു. ഇങ്ങനെ 'പൂഴ്ത്തിവയ്പി'ലൂടെ ഇത്തരം അണ്ണാൻ വിത്തുവിതരണത്തെ സഹായിക്കുന്നു.
മറ്റ് ചിലത്
ചിത്രമെഴുതാൻ ഉപയോഗിക്കുന്ന ബ്രഷും തൊങ്ങലുകളും അണ്ണാന്റെ രോമംകൊണ്ടുണ്ടാക്കാറുണ്ട്.
ഐതിഹ്യം
ശ്രീരാമനെ ലങ്കയിലേക്ക് സൈന്യം നയിക്കാൻ കടലിനു കുറുകെ ലങ്കയിലേക്ക് രാമസേതു നിർമ്മിക്കാൻ അണ്ണാന്മാർ സഹായിച്ചു എന്നും ഇതിൽ കനിഞ്ഞ് ശ്രീരാമൻ അണ്ണാന്റെ മുതുകിൽ തലോടിയതാണ് അണ്ണാന്റെ പുറത്തെ മൂന്നു നീണ്ട വരകൾ എന്നുമാണ് ഐതിഹ്യം.
പുറത്തേക്കുള്ള കണ്ണികൾ
വർഗ്ഗം:അണ്ണാനുകൾ വർഗ്ഗം:കരണ്ടുതീനികൾ വർഗ്ഗം:കേരളത്തിലെ സസ്തനികൾ
മാർഗരറ്റ് ഒലിഫാന്റ്
മാർഗരറ്റ് ഒലിഫാന്റ് വിൽസൺ ഒലിഫാന്റ് (മാർഗരറ്റ് ഒലിഫാന്റ് വിൽസൺ, ജനനം:1884 ഏപ്രിൽ 4 - 1897 ജൂൺ 20) ഒരു സ്കോട്ടിഷ് നോവലിസ്റ്റും ചരിത്രാഖ്യായികാകാരിയുമായിരുന്നു. സാധാരണയായി മിസ്സിസ് ഒലിഫാന്റ് എന്നതായിരുന്നു അവരുടെ അവരുടെ തൂലികാനാമം.
ജീവിതരേഖ
ഗുമസ്തനായ ഫ്രാൻസിസ് ഡബ്ല്യു. വിൽസന്റെയും (c. 1788 – 1858), ഭാര്യ മാർഗരറ്റ് ഒലിഫാന്റിന്റെയും (c. 1789 – 17 September 1854) മകളായി കിഴക്കൻ ലോത്തിയനിലെ മുസ്സൽ‌ബർഗിനടുത്തുള്ള വാലിഫോർഡിൽ ജനിച്ച ഒലിഫാന്ത് ലാസ്വാഡ് (ഡാൽകീത്തിനടുത്തുള്ള), ഗ്ലാസ്ഗോ, ലിവർപൂൾ എന്നിവിടങ്ങളിലായാണ് അവരുടെ ബാല്യം ചെലവഴിച്ചത്. ഒരു പെൺകുട്ടിയെന്ന നിലയിൽ അവർ നിരന്തരം എഴുത്ത് പരീക്ഷിച്ചു. 1849-ൽ അവർ തന്റെ ആദ്യ നോവൽ സ്കോട്ടിഷ് ഫ്രീ ചർച്ച് പ്രസ്ഥാനവുമായി ബന്ധപ്പെട്ട പാസേജെസ് ഇൻ ദി ലൈഫ് ഓഫ് മിസ്സിസ് മാർഗരറ്റ് മൈറ്റ് ലാൻഡ് എന്ന പേരിൽ പ്രസിദ്ധീകരിച്ചു. 1851-ൽ കാലെബ് ഫീൽഡ്, എഡിൻബർഗിൽ വില്യം ബ്ലാക്ക്വുഡ് എന്ന പ്രസാധകനെ കണ്ടുമുട്ടുകയും ബ്ലാക്ക് വുഡിന്റെ മാസികയിലേക്ക് സംഭാവന ചെയ്യാൻ ക്ഷണിക്കുകയും ചെയ്തു. ഈ ബന്ധം അവരുടെ ജീവിതകാലം മുഴുവൻ നീണ്ടുനിന്നിരുന്നു. ഈ കാലയളവിൽ നഥാനിയേൽ ഹത്തോൺസിന്റെ ദി സ്കാർലറ്റ് ലെറ്ററിലെ ആർതർ ഡിമ്മെസ്‌ഡേലിന്റെ കഥാപാത്രത്തെ വിമർശിച്ചുകൊണ്ട് നൂറിലധികം ലേഖനങ്ങൾ അവർ സംഭാവന ചെയ്തിട്ടുണ്ട്.
1852 മെയ് മാസത്തിൽ, അവർ കസിൻ ഫ്രാങ്ക് വിൽസൺ ഒലിഫാന്റിനെ ബിർകെൻഹെഡിൽ വച്ച് വിവാഹം കഴിക്കുകയും ലണ്ടനിലെ കാംഡെനിലുള്ള ഹാരിംഗ്ടൺ സ്ക്വയറിൽ താമസമാക്കുകയും ചെയ്തു. പ്രധാനമായും സ്റ്റെയിൻ ഗ്ലാസിൽ ജോലി ചെയ്യുന്ന കലാകാരനായിരുന്നു ഭർത്താവ്. അവരുടെ ആറ് മക്കളിൽ മൂന്നുപേർ ശൈശവാവസ്ഥയിൽ മരിച്ചു. ക്ഷയരോഗത്തിന്റെ അപകടകരമായ ലക്ഷണങ്ങൾ പിതാവിൽ തന്നെയുണ്ടായി. ആരോഗ്യപ്രശ്നങ്ങളാൽ അവർ 1859 ജനുവരിയിൽ ഫ്ലോറൻസിലേക്കും പിന്നീട് റോമിലേക്കും മാറി. അവിടെവച്ച് അദ്ദേഹം മരിച്ചു. ആശ്രയമില്ലാതെ പൂർണ്ണമായും ഒറ്റപ്പെട്ട അദ്ദേഹത്തിന്റെ ഭാര്യ ഇംഗ്ലണ്ടിലേക്ക് മടങ്ങി. സാഹിത്യപ്രവർത്തനത്തിലൂടെ അവശേഷിക്കുന്ന മൂന്ന് മക്കളെ സംരക്ഷിയ്ക്കുന്നതിന്റെ ഭാരം ഏറ്റെടുത്തു.
1866-ൽ അവർ വിൻഡ്‌സറിൽ തന്റെ മക്കളുടെ അടുത്ത് താമസമാക്കി. അവർ ഏട്ടനിൽ പഠിച്ചുകൊണ്ടിരുന്നു. ആ വർഷം, അവരുടെ രണ്ടാമത്തെ കസിൻ, ആനി ലൂയിസ വാക്കർ, അവർക്കൊപ്പം ഒരു വീട്ടുജോലിക്കാരിയായി താമസിക്കാൻ വന്നു. ജീവിതകാലം മുഴുവൻ ഇത് അവരുടെ വീടായിരുന്നു. മുപ്പതു വർഷത്തിലേറെയായി അവർ വൈവിധ്യമാർന്ന സാഹിത്യ ജീവിതം പിന്തുടർന്നു. പക്ഷേ വ്യക്തിപരമായ പ്രശ്‌നങ്ങൾ തുടർന്നു. മക്കളുടെപേരിൽ അവർ പരിപാലിച്ച അഭീഷ്‌ടങ്ങൾ പൂർത്തീകരിക്കപ്പെട്ടില്ല. മൂത്ത മകൻ സിറിൽ ഫ്രാൻസിസ് 1890-ൽ അന്തരിച്ചു. ഇളയ, ഫ്രാൻസിസ് (അവർ "സെക്കോ" എന്ന് വിളിച്ചിരുന്നു), വിക്ടോറിയൻ ഇംഗ്ലീഷ് സാഹിത്യത്തിൽ അവരുമായി സഹകരിച്ച് ബ്രിട്ടീഷ് മ്യൂസിയത്തിൽ സ്ഥാനം നേടി. പ്രശസ്ത വൈദ്യനായ സർ ആൻഡ്രൂ ക്ലാർക്ക് അത് നിരസിച്ചു. സെക്കോ 1894-ൽ മരിച്ചു. അവരുടെ അവസാനത്തെ മക്കൾ നഷ്ടപ്പെട്ടതോടെ അവർക്ക് ജീവിതത്തിൽ കൂടുതൽ താൽപ്പര്യമില്ലായിരുന്നു. അവരുടെ ആരോഗ്യം ക്രമാനുഗതമായി കുറഞ്ഞു. 1897 ജൂൺ 20 ന് വിംബിൾഡണിൽ വച്ച് അവർ മരിച്ചു. മക്കളുടെ അരികിൽ അവരെ ഏട്ടനിൽ അടക്കം ചെയ്തു. മൊത്തം മൂല്യം £4,932 വരുന്ന ഒരു സ്വകാര്യ എസ്റ്റേറ്റ് അവർ ഉപേക്ഷിച്ചു.
1880 കളിൽ അവർ ഐറിഷ് നോവലിസ്റ്റ് എമിലി ലോലെസിന്റെ സാഹിത്യ ഉപദേഷ്ടാവായിരുന്നു. ഈ സമയത്ത് ഒലിഫാന്ത് അമാനുഷിക കഥകളുടെ നിരവധി രചനകൾ എഴുതിയിട്ടുണ്ട്. അതിൽ ഒരു നീണ്ട പ്രേത കഥ എ ബെലഗെർഡ് സിറ്റി (1880), "ദി ഓപ്പൺ ഡോർ", "ഓൾഡ് ലേഡി മേരി" എന്നിവയുൾപ്പെടെ നിരവധി ചെറുകഥകൾ രചനകളിൽ ഉൾപ്പെടുന്നു. ചരിത്ര കഥകളും ഒലിഫാന്ത് എഴുതി. സ്കോട്ടിഷ് നവീകരണത്തെക്കുറിച്ചുള്ള മഗ്ഡലൻ ഹെപ്ബർൺ (1854). ഇതിൽ മേരി, സ്കോട്ട്സ് രാജ്ഞി, ജോൺ നോക്സ് എന്നിവരെ കഥാപാത്രങ്ങളായി അവതരിപ്പിക്കുന്നു.
രചനകൾ
നോവലുകൾ, യാത്രാവിവരണങ്ങൾ, ചരിത്രം, സാഹിത്യ വിമർശനങ്ങളുടെ അനേകം വോള്യങ്ങൾ ഉൾപ്പെടെ ഏകദേശം 120-ലധികം കൃതികൾ ഒലിഫന്റിന്റേതായി പുറത്തിറങ്ങിയിരുന്നു.
പുറത്തേക്കുള്ള കണ്ണികൾ
വർഗ്ഗം:വിക്ടോറിയൻ നോവലിസ്റ്റുകൾ വർഗ്ഗം:1828-ൽ ജനിച്ചവർ വർഗ്ഗം:1897-ൽ മരിച്ചവർ
മുത്തപ്പൻപുഴ
കേരളത്തിലെ കോഴിക്കോട് ജില്ലയിൽ സ്ഥിതിച്ചെയ്യുന്ന ഒരു മലയോര കുടിയേറ്റ ഗ്രാമമാണ് മുത്തപ്പൻപുഴ . പ്രകൃതിരമണീയമായ കുന്നുകളും മലകളും വെള്ളച്ചാട്ടങ്ങളും ഉൾപ്പെട്ട ഒരു കാർഷിക മേഖലയാണ്.
ചരിത്രം
തിരുവതാംകൂർ ഭാഗത്തുനിന്ന്കുടിയേറി പാർത്തവരാണ് പൂർവികർ. ആദിവാസികളുമുണ്ട്.
ഭൂമിശാസ്ത്രം
2018ലെ പ്രളയകാലത്ത് കാര്യമായ നാശനഷ്ടം നേരിട്ട ഒരു ഗ്രാമമാണ് മുത്തപ്പൻപുഴ.
സാമ്പത്തികം
കൃഷിയെ ആശ്രയിച്ചു ജീവിക്കുന്നു.
പുറം താളുകൾ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഈറ്റിലക്കണ്ട
പുൻടിയ്സ് എന്ന കുടുംബത്തിലെ കേരളത്തിൽ മാത്രം കാണുന്ന ശുദ്ധജല മത്സ്യം ആണ് ഈറ്റിലിക്കണ്ട(Channa barb). . ഏകദേശം 19.6 സെ മീ നീളം വരും ഇവയ്ക്ക്. ഇവയെ കണ്ടു കിട്ടിയിടുള്ളത് പമ്പ, പെരിയാർ, മീനച്ചിൽ എന്നി നദികളിൽ നിന്നും ആണ്. തമിഴ്നാട്ടിലെ വൈഗൈ നദിയിൽ ഇവയുണ്ട് എന്ന് പറയുന്നു എങ്കിലും ഇതിനു തെളിവ് ലഭിച്ചിട്ടില്ല അത് കൊണ്ട് തനെ ഇവ കേരളത്തിന്റെ തദ്ദേശീയ മത്സ്യം ആണെന്ന് പറയാം. സുന്ദരരാജ് എന്ന ശാസ്ത്രജ്ഞൻ 1941-ൽ പമ്പയാറിന്റെ കൈവഴിയായ കല്ലാറിൽ നിന്നാണ് ഇതിനെ കണ്ടെത്തിയത്. കല്ലാറിനെക്കൂടാതെ തേക്കടി തടാകത്തിന്റെ പോഷകനദികളായ പെരിയാറിലും മുല്ലയാറിലും കണ്ടുവരുന്നു.
അവലംബം
വർഗ്ഗം:പെരിയാറിലെ തദ്ദേശീയ മത്സ്യങ്ങൾ വർഗ്ഗം:മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ വർഗ്ഗം:പരലുകൾ
പാർവ്വതി താഴ്‌വര
ഉത്തരേന്ത്യൻ സംസ്ഥാനമായ ഹിമാചൽ പ്രദേശിലാണ് പാർവ്വതി താഴ്‌വര സ്ഥിതി ചെയ്യുന്നത്. പാർവ്വതി നദി ബിയാസ് നദിയുമായി കൂടിച്ചേർന്ന്, പാർവ്വതി താഴ്‌വരയുടെ കിഴക്കോട്ട്, വടക്കേ ഇന്ത്യയിലെ ഹിമാചൽ പ്രദേശിലെ കുളു ജില്ലയിലെ ഭൂന്തർ പട്ടണത്തിൽ നിന്ന് കുത്തനെയുള്ള വശങ്ങളുള്ള താഴ്‌വരയിലൂടെ ഒഴുകുന്നു.
അവലോകനം
പ്രശസ്‌തമായ വിനോദസഞ്ചാരകേന്ദ്രമായ കസോളിനടുത്തുള്ള മലാന ഗ്രാമത്തിലേക്ക്‌ ഒരു വശത്തെ താഴ്‌വരയിലൂടെ കടന്നുപോകുന്നു. ഇവിടെ നിന്ന്, റോഡ് സിഖ്, ഹിന്ദു തീർത്ഥാടന നഗരമായ മണികരനിലൂടെ കടന്നുപോകുകയും പുൾഗയിൽ അവസാനിക്കുകയും ചെയ്യുന്നു. ഇവിടെ ഈ ഭൂപ്രദേശത്തിൽ ജലവൈദ്യുത അണക്കെട്ടായ പാർവതി ഹൈഡൽ പദ്ധതി സ്ഥിതിചെയ്യുന്നു. പുൽഗയിൽ നിന്ന്, ഒരു നടപ്പാത ക്ഷേത്രത്തിലേക്കും രുദ്ര-നാഗ് വെള്ളച്ചാട്ടത്തിലെ ചെറിയ ധാബയിലേക്കും കയറുന്നു. രുദ്ര-നാഗ് വെള്ളച്ചാട്ടത്തിനപ്പുറം, കട്ടിയുള്ള പൈൻ വനങ്ങളിലൂടെ നടപ്പാത 3000 വർഷമായി ശിവൻ ധ്യാനിച്ചതായി പറയപ്പെടുന്ന ഖീർഗംഗയുടെ ആത്മീയ സ്ഥലത്തേക്ക് എത്തുന്നു. ഹിന്ദു, സിഖ് തീർത്ഥാടകർക്കും ജലത്തിന് പവിത്രമായ രോഗശാന്തി ഗുണങ്ങളുണ്ടെന്ന് വിശ്വസിക്കുന്ന മറ്റു പലർക്കും ഖീർഗംഗയിലെ ചൂടുനീരുറവകൾ വളരെ പ്രധാനമാണ്.
ഖീർഗംഗ മുതൽ തുണ്ടാ ഭുജ് ഗ്രാമത്തിന്റെ (3285 മീറ്റർ) പാർവതി താഴ്‌വരയുടെ മലനിരകളിലൂടെ കുത്തനെയുള്ള ഒരു തോട്ടം മുറിക്കുന്നു. ഉയരം കൂടുന്നതിനനുസരിച്ച് കട്ടിയുള്ള കോണിഫറസ് വനവും ക്രമേണ പാറക്കെട്ടുകളാൽ ചിതറിക്കിടക്കുന്ന പുൽമേടുകളുടെ ഒരു പ്രദേശത്തിന് വഴിയൊരുക്കുന്നു. നിരവധി ഉപനദികൾ പ്രധാന പാർവതി നദിയിൽ ചേരുന്നു. കൂടാതെ നിരവധി വെള്ളച്ചാട്ടങ്ങൾ കുത്തനെയുള്ള താഴ്‌വരയുടെ വശങ്ങളിലേക്ക് ഒഴുകുന്നു. തുണ്ടാ ഭുജിനുപുറത്ത്, ബസുകി നാൽ പോഷകനദി വരെ മാത്രമാണ് കോണിഫറുകൾ കാണപ്പെടുന്നത്. എന്നാൽ സിൽവർ ബിർച്ചിന്റെ തോട്ടങ്ങൾ താഴ്‌വരയുടെ നിരയിൽ തുടരുന്നു. ഉയരം കൂടുന്നതിനനുസരിച്ച് ഇത് വളരെ വിരളമായി കാണുന്നു.
താക്കൂർ കുവാൻ ഗ്രാമത്തിൽ (3560 മീറ്റർ), പാർവതി താഴ്വര, പാർവതി നദിയുടെ കൈവഴിയായ ദിബിബോക്രി നാൽ നദിയുടെ താഴ്വരയുമായി കൂടിച്ചേരുന്നു. ഇത് വടക്കുകിഴക്ക് ദിബിബോക്രി ഹിമാനിയും ഡിബിബോക്രി പിരമിഡ് പർവതശിഖരവും (6400 മീറ്റർ) കയറുന്നു. സമൃദ്ധമായ ആൽപൈൻ പൂക്കളും പാറക്കെട്ടുകളും മൈക്കയിൽ തിളങ്ങുന്നു. താക്കൂർ കുവാൻ ഗ്രാമത്തിനപ്പുറം പാർവതി താഴ്‌വര ക്രമേണ പാണ്ഡുപുൾ ഗ്രാമത്തിലേക്ക് (പാണ്ഡു പുൾ) കയറുന്നു. അവിടെ പ്രകൃതിദത്തമായ രണ്ട് പാറകൊണ്ടുള്ള പാലങ്ങൾ പാർവതി നദിയ്ക്കും ഒരു തെക്കൻ പോഷകനദിയ്ക്കും കുറുകെ കടക്കുന്നു. ഐതിഹ്യം അനുസരിച്ച്, ഈ പാലങ്ങൾ സൃഷ്ടിച്ചത് പാണ്ഡവ സഹോദരന്മാരാണെന്ന് പറയപ്പെടുന്നു.
പാണ്ഡുപുളിൽ നിന്ന് മുകളിലെ പാർവതി താഴ്‌വരയുടെ വിശാലമായ താഴ്‌വര ഓഡി താച്ചിന്റെ വിശാലവും ഉയരത്തിലുള്ളതുമായ പുൽമേടുകളിലൂടെ പർവ്വതി നദിയുടെ ഉറവിടമായ മന്തലായ് തടാകത്തിന്റെ (4100 മീറ്റർ) പുണ്യ സ്ഥലത്തേക്ക് ക്രമേണ കയറുന്നു. മന്തലൈ തടാകത്തിൽ നിന്ന് കിഴക്കോട്ട് പോയാൽ പിൻ പാർവതി ചുരം (5319 മീറ്റർ) കടന്ന് പിൻ വാലി ദേശീയ ഉദ്യാനത്തിലേക്കും ഹിമാചൽ പ്രദേശിലെ ലാഹുൽ, സ്പിതി ജില്ലയിലെ മുദ് ഗ്രാമത്തിലേക്കും പോകാൻ കഴിയുന്നു.
ട്രെക്കിംഗിനും വിനോദ സഞ്ചാരികൾക്കും പാർവതി വാലിയുടെ മനോഹരമായ ട്രെക്കിംഗ് റൂട്ടുകൾ ജനപ്രിയ സ്ഥലമാണ്.
പി.ആർ. ഫ്രാൻസിസ്
അവലംബം
വർഗ്ഗം:1924-ൽ ജനിച്ചവർ വർഗ്ഗം: 2002-ൽ മരിച്ചവർ വർഗ്ഗം:ഡിസംബർ 3-ന് ജനിച്ചവർ വർഗ്ഗം:മേയ് 10-ന് മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭാംഗങ്ങൾ
പാർവ്വതി താഴ്‌വര
പുറത്തേക്കുള്ള കണ്ണികൾ
വർഗ്ഗം:ഹിമാചൽ പ്രദേശിലെ താഴ്വരകൾ
എൻ.എം. നമ്പൂതിരി
പ്രമുഖ ചരിത്രഗവേഷകനും, കോളേജ് അദ്ധ്യാപകനും, എഴുത്തുകാരനുമായിരുന്നു '''ഡോ. എൻഎം. നമ്പൂതിരി'''. പട്ടാമ്പി ശ്രീ പുന്നശ്ശേരി നീലകണ്ഠശർമ്മ മെമ്മോറിയൽ ഗവ. സംസ്‌കൃത കോളേജിൽ മലയാളം പി.ജി. സെന്ററിൽ പ്രൊഫസറും വകുപ്പുതലവനുമായി ജോലിയിൽ നിന്നു വിരമിച്ചു. ത്രിപ്പുണിത്തുറ ഹിൽ പാലസ് ആസ്ഥാനമായുള്ള സെന്റർ ഫോർ ഹെരിറ്റജ് സ്റ്റഡീസിൽ ഡീൻ ഒഫ് അക്കാദമി അഫയേഴ്‌സ് ആയി പ്രവർത്തിച്ചിരുന്നു.
ജീവിതം
1943 ഏപ്രിൽ 17 ന് ആലപ്പുഴ ജില്ലയിലെ പുലിയൂരിൽ കിഴക്കേ നീലമനയിൽ ജനനം. ബി.എസ്.സി. ഫിസിക്‌സ് വിത്ത് മാത്ത്‌സ്, മലയാളം എം.എ. ബിരുദങ്ങൾ നേടിയ ഡോ. എൻ.എം. നമ്പൂതിരി, ഡോ. കെ.എൻ. എഴുത്തച്ഛൻ, ഡോ. സി.പി. അച്ചുതനുണ്ണി എന്നിവരുടെ കീഴിൽ ടോപ്പോണമി ഓഫ് കാലിക്കറ്റ് എന്ന വിഷയത്തിൽ പി.എച്ച്.ഡി. എടുത്തു. വാർദ്ധക്യസഹജമായ അസുഖങ്ങളാൽ ചികിത്സയിലായിരുന്ന ഡോ. എൻ.എം. നമ്പൂതിരി 2017 മാർച്ച് 30ന് ആലപ്പുഴയിൽ നിര്യാതനായി.
ചെങ്ങന്നൂർ ക്രിസ്ത്യൻ കോളേജ്, ഗവ. ബ്രണ്ണൻ കോളേജ് തലശ്ശേരി, ഗവ. ആർട്ട്‌സ് ആന്റ് സയൻസ് കോളേജ് കോഴിക്കോട്, ഗവ. ഈവനിംഗ് കോളേജ് കോഴിക്കോട്, ഗവ. സംസ്‌കൃത കോളേജ് പട്ടാമ്പി (ഓറിയന്റൽ റിസർച്ച് സെന്റർ) എന്നിവിടങ്ങളിൽ അദ്ധ്യാപകനായി ജോലി ചെയ്തു.
കേരളത്തിൽ ആദ്യമായിട്ട് സ്ഥലനാമപഠനത്തിലൂടെ കോഴിക്കോടിന്റെ ചരിത്രം പഠിച്ചു. കോഴിക്കോട് സാമൂതിരി ഗ്രന്ഥവരികൾ കണ്ടെത്തി പഠിച്ചു. നാട്ടുചരിത്രത്തിന്റെ വിശദമായ പഠനങ്ങൾ നടത്തി. നിളാ നദീതട പഠനം, കാവു തട്ടക പഠനങ്ങൾ ഇങ്ങനെ കേരളത്തിലെ ചരിത്രവും സാമൂഹിക പരിണാമവും പ്രത്യേക രീതിയിൽ പഠിച്ചിരിക്കുന്ന ഗവേഷകൻ.
1993 ൽ ജർമ്മനിയിൽ നടന്ന ഗുണ്ടർട്ട് കോൺഫറൻസിൽ പങ്കെടുത്തിട്ടുണ്ട്.
ഡോ. എൻ.എം. നമ്പൂതിരി മുൻകൈ എടുത്ത്, മധ്യകാല കേരളത്തിൽ പന്ത്രണ്ടു വർഷത്തിലൊരിക്കൽ മാത്രം നടന്നിരുന്ന മാമാങ്കം എന്ന നദീതട ഉത്സവം 1999-ൽ പുനരാവിഷ്‌കരിക്കുകയുണ്ടായി.
മുസിരിസിന്റെ യഥാർത്ഥ സ്ഥാനത്തെക്കുറിച്ചുള്ള തന്റെ വീക്ഷണം ഏഷ്യാനെറ്റ് ന്യൂസിന് 2006-ൽ അനുവദിച്ച അഭിമുഖത്തിൽ അദ്ദേഹം വ്യക്തമാക്കിയിട്ടുണ്ട്. . മൺപാത്രങ്ങളുടെയും, വള്ളത്തിന്റെയും അവശിഷ്ടങ്ങൾ വിദേശീയർ ഇവിടെ വന്നിരുന്നു എന്നതിന് തെളിവാകുമെന്നല്ലാതെ ഒരു പ്രാചീന തുറമുഖം ആ ഭാഗത്ത് ഉണ്ടായിരുന്നു എന്ന് സ്ഥാപിക്കാൻ തക്ക തെളിവുകളല്ല എന്നദ്ദേഹം ചൂണ്ടിക്കാണിക്കുന്നു.
പട്ടണം പുരാവസ്തുഖനനത്തിന്റെ ആറാം ഘട്ടം 2012 മെയ് മാസം മഴക്കാലം തുടങ്ങുന്നതിനു തൊട്ടു മുമ്പ് നിർത്തി വെക്കുമ്പോൾ 2000-ലധികം പ്രാചീന മൺപാത്രങ്ങളുടെ അവശിഷ്ടങ്ങളും, ഒരു മനുഷ്യന്റെ അസ്ഥികൂടവും ലഭിച്ചത് ഇപ്പോൾ ലണ്ടൻ മ്യൂസിയത്തിന്റെ സഹായത്തോടെ പരിശോധിക്കപ്പെട്ടു വരുന്നുണ്ട്.
അവലംബം
ഉദയംപേരൂർ സുന്നഹദോസ്‌ - ദി ഹിന്ദു,
കേരള ചരിത്രം - ലഘുപുസ്തകം
|ഏഷ്യാനെറ്റ് ന്യൂസ് അഭിമുഖം
വർഗ്ഗം:കേരളത്തിലെ ചരിത്രകാരന്മാർ വർഗ്ഗം:1943-ൽ ജനിച്ചവർ
യുനാനി
തെക്കേ ഏഷ്യയിൽ പ്രചാരത്തിലുള്ള ഒരു പാരമ്പര്യചികിത്സാരീതിയാണ് യുനാനി. യുനാനി- തിബ്ബ്, യുനാനി മെഡിസിൻ എന്നൊക്കെ അറിയപ്പെടുന്നു. അറബി, ഹിന്ദി-ഉറുദു, പേർഷ്യൻ ഭാഷകളിലൊക്കെ ഗ്രീക്ക് മെെഡിസിൻ എന്നാണ് ഇതിനർത്ഥം. തെക്കേ ഏഷ്യയിൽ ഏറെ പ്രചാരമുള്ള ഒരു പാരമ്പര്യ കപട ചികിത്സാരീതിയാണ് .
ആധുനിക വൈദ്യശാസ്ത്രത്തിന്റെ പിതാവായി വിശേഷിക്കപ്പെടുന്ന, ഗ്രീക്ക് വൈദ്യൻ ഹിപ്പോക്രാറ്റസിന്റെയും റോമിലെ വൈദ്യനായിരുന്ന ഗാലന്റെയും ഗവേഷണത്തെ ആധാരമാക്കിയുള്ള ഇത്, യുനാനി മെഡിസിൻ ഒരു ചികിത്സാരീതിയായി വികസിപ്പിച്ചത് അറബികളും അവിസെന്നയെപ്പോലുള്ള പേർഷ്യൻ വൈദ്യൻമാരായിരുമായിരുന്നു.
ബൽഗം, ദാം, സഫ്ര, സൗദ എന്നീ നാലു സ്രവങ്ങളെ ആധാരമാക്കിയാണ് യുനാനി ചികിത്സാരീതി നിലകൊള്ളുന്നത്.
പേരിനു പിന്നിൽ
യുനാനി എന്ന പദം ഗ്രീക്കിൽ നിന്നാണ് ഉത്ഭവിച്ചത്. ഗ്രീസിലെ ഒരു തീരപ്രദേശമായ അനറ്റോളിയയുടെ മറ്റൊരു പേരായിരുന്നു യുനാനി.
ചരിത്രം
യുനാനിയുടെ ഉത്ഭവം ക്രിസ്ത്യൻ യുഗത്തിൽ 2-ആം നൂറ്റാണ്ടിൽ ജീവിച്ചിരുന്ന പെർഗാമത്തിലെ ക്ലോഡിയസ് ഗാലനസിന്റെ കാലത്താണെന്നാണ് ചിലർ വാദിക്കുന്നു. പ്രാചീന പേർഷ്യൻ വൈദ്യത്തിൽ നിന്നാണെന്ന് മറ്റ് ചിലർ പറയുന്നു. പേർഷ്യയിലെ ഹക്കീമായിരുന്ന അവിസെന്നയിൽനിന്നാണ് ഈ സമ്പ്രദായം ഉത്ഭവിച്ചത് എന്നും അഭിപ്രായം ഉണ്ട്. അവിസെന്നയുടെ വൈദ്യശാസ്ത്ര കൃതിയായ ദ് കാനൻ ഓഫ് മെഡിസിൻ(The Canon of Medicine) ആണ് ഇതിനു തെളിവായി എടുത്തുകാട്ടുന്നത്. ഈ വാദപ്രകാരം യുനാനിയുടെ ഉത്ഭവം അവിസെന്ന തന്റെ കൃതി എഴുതിയ വർഷമായ 1025ADയിലായിരുന്നു എന്ന് കരുതപ്പെടുന്നു. ഗ്രീക്ക് വൈദ്യശാസ്ത്രവും ഇസ്ലാമിക വൈദ്യശാസ്ത്രവും ഇന്ത്യൻ ചികിത്സാരീതിയായ ആയുർവേദത്തെക്കുരിച്ചുള്ള ചരകന്റെയും ശുശ്രുതന്റെയും കണ്ടെത്തലുകളുമാണ് അവിസെന്നയെ സ്വാധീനിച്ചത്.
യുനാനി ചികിത്സാവിധിയുടെ വേരുകൾ തപ്പിയാൽ ചെന്നെത്തുന്നത് ക്രിസ്തുവർഷത്തിൽ രണ്ടാം നൂറ്റാണ്ടിൽ പെർഗാമാമിൽ ജീവിച്ചിരുന്ന ക്ലൌദിയസ് ഗലേനൂസിലും പ്രാചീന ഇറാനിയൻ വൈദ്യത്തിലും എത്തും. യുനാനിയുടെ പ്രാഥമിക വിവരങ്ങൾ വികസിക്കുന്നത് കക്കിം ഇബ്ൻ സിനയുടെ ‘’‘ദ കാനൺ ഒഫ് മെദിസിൻ’‘’ എന്ന ചികിത്സാവിജ്ഞാനകോശത്തിൽ നിന്നാണ്. അദ്ദേഹം ഗ്രീക്ക്, ഇസ്ലാമിക് വൈദ്യത്താലും സുശ്രുതൻ, ചരകൻ എന്നിവരുടെ രീതികളാലും സ്വാധീനിക്കപ്പെട്ടിട്ടുണ്ട്. ഇന്ത്യയിൽ ഈ ചികുത്സാരീതി എത്തുന്നത് വടക്കെ ഇന്ത്യയിൽ ക്ര്സ്തുവർഷം 12-13 നൂറ്റാണ്ടിൽ മുസ്ലീം ഭരണകാലത്തായിരുന്നു. പിന്നീട് മുഗൾ കാലഘട്ടത്തിൽ വളർച്ച പ്രാപിച്ചു. അലാവുദ്ദീൻ ഖിൽജിയുടെ കാലത്ത് (1296-1316) അദ്ദേഹത്തിന്റെ രാജസദസ്സിൽ അനേകം പ്രസിദ്ധരായ യുനാനി ചികിത്സകരുണ്ടായിരുന്നു. തുടർന്നുള്ള കാലങ്ങളിൽ രാജകീയ ഭരണത്തിന്റെ താങ്ങും ഇന്ത്യൻ അയുർവേദ ചികിത്സകരുടെ യുനാനി രചനകളും ഇന്ത്യയിൽ ഈ ചികിത്സാരീതി പ്രചരിക്കാൻ കാരണമായി.
ചികിത്സയുടെ വിവിധ ഭാഗങ്ങളെ പറ്റിയുള്ള അനുഭവങ്ങളും അഗാധമായ വിവരങ്ങളും ലോകമെങ്ങുമുള്ള അനേകം പ്രാചീന പുസ്തകങ്ങളിൽ പരന്നു കിടക്കുന്നുണ്ട്. രോഗം കണ്ടുപിടിക്കുന്നതിൽ സൂചനകളും ലക്ഷണങ്ങളും ചൂടും ലാബ് പരിശോധനകളും ഉപയോഗപ്പെടുത്തുന്നു. രോഗം തിരിച്ചറിഞ്ഞാൽ ‘’‘ഉസൂല ഇലാജ്‘’‘ (ചികിത്സാരീതി) തീരുമാനിക്കും.
ചികിത്സ താഴെ പറയുന്ന ഒന്നോ അതിലധികമോ രീതികൾ ഉപയ്യോഗിക്കും.
യുനാനി ഇന്ത്യയിൽ
12ആം ശതകത്തിന്റെയും 13ആം ശതകത്തിന്റെയും ഇടയ്ക്കാണ് ഇന്ത്യയിൽ യുനാനി പ്രചാരം നേടിയതെന്ന് കരുതപ്പെടുന്നു. ദൽഹി സുൽത്താൻമാർ(1206-1527 CE) കൊണ്ടുവന്ന ഈ ചികിത്സാരീതി മുഗൾ ഭരണത്തിന്റെ കീഴിൽ ആയിരുന്നു പ്രചാരം നേടിയത്. അലാവുദീൻ ഖിൽജിയുടെ (r. 1296-1316) സദസ്സിൽ പ്രഗൽഭരായ പല യുനാനി വൈദ്യന്മാരും ഉണ്ടായിരുന്നു. ഹക്കീമുകൾ എന്നാണ് ഇവർ വിളിക്കപ്പെട്ടിരുന്നത്. പിന്നീടുള്ള വർഷങ്ങളിൽ ഭരണാധികാരികളുടെ സഹായം യുനാനി ചികിത്സയുടെ വികസനതിനു മാത്രമല്ല, യുനാനി ചികിത്സയെ ആധാരമാക്കിയുള്ള സാഹിത്യത്തിന്റെ വളർച്ചയ്ക്കും പ്രോത്സാഹനം നല്കി. ആയുർവേദ വൈദ്യന്മാരുടെ സഹായത്തോടെയായിരുന്നു ഈ വികസനങ്ങൾ സാധ്യമായത്..
വിദ്യാഭ്യാസം- ഇന്ത്യയിൽ
ഇന്ത്യയിൽ 40 യുനാനി മെഡിക്കൽ കോളേജുകളുണ്ട്. അവ ബി.യു.എം. എസ് ബിരുദം നൽകുന്നുണ്ട്.. ഇന്ത്യയിൽ കേന്ദ്ര സർക്കാരിന്റെ ആരോഗ്യ- കുടുംബക്ഷേമ മന്ത്രാലയത്ത്റ്റിന്റെ കീഴിലുള്ള ആയുർവേദ, യോഗ, പ്രക്രതി ചികിത്സ, യുനാനി, സിദ്ധ, ഹോമിയോപ്പതി വകുപ്പിന്റെ(AYUSH) കീഴിൽ 1971 മുതൽ പ്രവർത്തിച്ചു വരുന്ന സെന്റർ കൌൺസിൽ ഓഫ് ഇന്ത്യൻ മെഡിസിൻ (CCIM) എന്ന സ്റ്റാറ്റ്യൂട്ടറി സംഘം ഇന്ത്യയിലെ ആയുർവേദ, സിദ്ധ, യുനാനി എന്നീ വൈദ്യശാഖകളിലെ ഉന്നത വൈദ്യ വിദ്യാഭ്യാസത്തെ നിരീക്ഷിച്ചു കൊണ്ടിരിക്കുന്നു.
ഭാരതസർക്കാർ ബയോപൈറസിയേയും ന്യായമല്ലാത്ത പാറ്റന്റുകളേയും എതിരിടാൻ 2001 ൽ തുടങ്ങിയ പാരമ്പര്യ വിവരങ്ങളുടെ ഡിജിറ്റൽ ലൈബ്രറിയിൽ ഇന്ത്യയിലെ വിവിധ വൈദ്യ ശാഖകളുടെ ശേഖരത്തിൽ യുനാനിയിലെ 98700 ഔഷധയോഗങ്ങളുടെ വിവരങ്ങളുണ്ട്. ആയുഷിന്റെ കീഴിൽ 1979ൽ സ്ഥാപിച്ച സെന്റർ കൌൺസിൽ ഫോർ യുനനാനി മെഡിസിൻ (CCRUM) യുനാനിയിൽ ശാസ്ത്രീയ ഗവേഷണം നടത്തുന്ന രണ്ടു കേന്ദ്ര യുനാനി ഗവേഷണ ഇൻസ്റ്റിറ്റ്യൂട്ടുകളും എട്ട് റീജ്യണൽ ഗവേഷണ ഇൻസ്റ്റിറ്റ്യൂട്ടുകളും ആറു ക്ലിനിക്കൽ ഗവേഷണ ഇൻസ്റ്റിറ്റ്യൂട്ടുകളും മരുന്നു മാനദണ്ഡ ഗവേഷണ ഘടകങ്ങളും രാസ ഗവേഷണ ഘടകങ്ങളും അടക്കം 22 ദേശവ്യാപകമായുള്ള ഗവേഷണ ഇൻസ്റ്റിറ്റ്യൂട്ടുകളേയും ഘടകങ്ങളേയും പ്രവർത്തനങ്ങളെ ഏകോപിപ്പിക്കുകയും അവയ്ക്കു വേണ്ട സഹായങ്ങളും കൊടുക്കുന്നു. കേരളത്തിലെ ഏക യുനാനി മെഡിക്കൽ കോളേജ് കോഴിക്കോട് കൈതപോയിൽ 2015 ൽ സ്ഥാപിതമായ മർകസ് യുനാനി മെഡിക്കൽ കോളേജ് ആണ്.
ശ്രദ്ധേയമായ യുനാനി സ്ഥാപനങ്ങൾ
•Markaz unani medical college & Hospital Markaz Knowledge City Kannoth Post Kaithapoyil, Thamarassery, Kerala 673580
പുറംകണ്ണികൾ
വർഗ്ഗം:പാരമ്പര്യവൈദ്യം വർഗ്ഗം:ബദൽചികിത്സ വർഗ്ഗം:കാലഹരണപ്പെട്ട വൈദ്യശാസ്ത്ര സിദ്ധാന്തങ്ങൾ
ഓട്ടോ ചക്രം
സാമ്പ്രദായിക തീപ്പൊരി ജ്വലന അച്ചുകോൽ യന്ത്രത്തിന്റെ പ്രവർത്തനം വിവരിക്കുന്ന ഒരു മാതൃകാ താപഗതിക ചക്രമാണ് ഓട്ടോ ചക്രം. വാഹനങ്ങളുടെ യന്ത്രങ്ങളിലാണ് സാധാരണയായി ഊ താപഗതിക ചക്രം കണ്ടുവരാറുള്ളത്.
ഈ ചക്രത്തിൽ അടങ്ങിയ പ്രക്രിയകൾ:
എന്നാൽ നാല്-സ്ട്രോക്ക് യന്ത്രങ്ങളിൽ രണ്ട് അധിക പ്രവർത്തനങ്ങൾ കൂടി അടങ്ങിയിട്ടുണ്ടാകും. സമമർദ്ദ ചുരുക്കൽ വഴി പാഴായ താപവും ജ്വലനോൽപ്പന്നങ്ങളും ഒഴിവാക്കുന്ന പ്രക്രിയയും സമമർദ്ദ വികാസം വഴി തണുത്ത ഓക്സിജൻ സമൃദ്ധ വായു അകത്തേക്കെടുക്കുന്ന പ്രക്രിയയുമാണവ. എന്നാൽ സാധാരണ ചക്ര വിശകലനത്തിൽ ഈ രണ്ട് പ്രവർത്തനങ്ങളെ അവഗണിക്കാറാണ് പതിവ്.
അവലംബം
വർഗ്ഗം:താപഗതിക ചക്രങ്ങൾ
Cycle de Beau de Rochas
മഡോണ ആന്റ് ചൈൽഡ് വിത്ത് റ്റു മ്യൂസിഷൻ ഏയ്ഞ്ചൽസ്
1514-15 നും ഇടയിൽ അല്ലെങ്കിൽ 1515-16 നും ഇടയിൽ ചിത്രീകരിച്ചതാകാമെന്നു കരുതുന്ന അന്റോണിയോ ഡാ കോറെജ്ജിയോ ചിത്രീകരിച്ച ഒരു എണ്ണച്ചായാചിത്രമാണ് മഡോണ ആന്റ് ചൈൽഡ് വിത്ത് റ്റു മ്യൂസിഷൻ ഏയ്ഞ്ചൽസ്.
ചരിത്രം
ചിത്രത്തിന്റെ പുറകിൽ ഫ്ലോറൻസിലെ ഗ്രാൻഡ്-ഡുക്കൽ ഗാലറിയുടെ പതിനാറാം നൂറ്റാണ്ടിലെ മോണോഗ്രാം കാണപ്പെടുന്നു. 2523 എന്ന തിരിച്ചറിയൽ നമ്പർ കാണിക്കുന്ന ഈ ചിത്രം  അക്കാലത്ത് ഗാലറിയുടെ കൈവശമുള്ള പട്ടികകളിലൊന്നും ഉൾപ്പെടുത്തിയിട്ടില്ല. പതിനേഴാം നൂറ്റാണ്ടിലെ ചിത്രസംഗ്രഹ പട്ടികകളിലൊന്നിലും  ഈ രചനയെ  വ്യക്തമായി കണ്ടെത്താൻ‌ കഴിയില്ല. എങ്കിലും   അന്ന മരിയ ലൂയിസ ഡി മെഡിസി 1691-ൽ ഇലക്‌ടർ‌ പാലറ്റൈൻ‌ ജോൺ‌ വില്യവുമായുള്ള   വിവാഹശേഷം ഡ്യൂസെൽ‌ഡോർഫിലേക്ക്‌ കൊണ്ടുവന്ന  ചിത്രമായിരിക്കാം എന്ന് ഊഹിക്കപ്പെടുന്നു. 1717 ൽ ജോൺ വില്യം മരിച്ചതിനുശേഷം ഈ ചിത്രം  ഫ്ലോറൻസിലേക്ക് തിരികെ കൊണ്ടുവരപ്പെട്ടു. ഈ ചിത്രത്തെക്കുറിച്ചുള്ള ആദ്യത്തെ ഔദ്യോഗിക പരാമർശം 1798-ൽ  ഫ്ലോറൻസ് ഗാലറിയുടെ  ചിത്രസംഗ്രഹപ്പട്ടികയിലാണുള്ളത്. മഹാന്മാരായ ഇറ്റാലിയൻ കലാകാരന്മാർക്കായി നീക്കി വെച്ച   സലാ ഡേ മാസ്ട്രി  ഇറ്റാലിയാനി എന്ന ഹാളിലാണ്  ഈ ചിത്രം എന്ന  വിവരവും അതിലുണ്ട്, 19-ആം നൂറ്റാണ്ടിന്റെ പകുതി വരെ ചിത്രം അവിടെത്തന്നെ  കാണപ്പെട്ടു. പതിനെട്ടാം നൂറ്റാണ്ട് മുതൽ ചിത്രത്തിന്റെ നിരവധി പകർപ്പുകൾ ഉണ്ടായെന്നത്  അതിന്റെ ജനപ്രീതിക്കു സാക്ഷ്യം വഹിക്കുന്നു. പിന്നീടെപ്പോഴോ ഇതൊരു  ടിഷ്യൻ ചിത്രമാണെന്ന  ശങ്ക ഉയർന്നിരുന്നു. പക്ഷേ ജിയോവന്നി മൊറേലി ഈ ചിത്രം യുവ കൊറെജ്ജിയോയുടെ ആദ്യകാല സൃഷ്ടികളിലൊന്നാണെന്ന  നിഗമനത്തിലെത്തി. "അതിസൂക്ഷ്മമായ രചനാ ശൈലിയും വ്യക്തവും തിളക്കമുള്ളതുമായ നിറങ്ങളുടെ സാന്നിദ്ധ്യവും  നിഗമനത്തെ പിന്താങ്ങി.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ്
ജാനറ്റ് റൗളി
ഒരു അമേരിക്കൻ ജനിതകശാസ്ത്രജ്ഞയാണ് ജാനറ്റ് ഡേവിസൺ റൗളി (ജീവിതകാലം: ഏപ്രിൽ 5, 1925 - ഡിസംബർ 17, 2013). രക്താർബുദത്തിനും മറ്റ് അർബുദങ്ങൾക്കും കാരണമായ ഒരു ക്രോമസോം ട്രാൻസ്ലോക്കേഷൻ ആദ്യമായി തിരിച്ചറിഞ്ഞത് ഇവരായിരുന്നു. കാൻസർ ഒരു ജനിതക രോഗമാണെന്ന് ഇത് തെളിയിച്ചു. ജാനറ്റ് റൗളി തന്റെ ജീവിതത്തിന്റെ ഭൂരിഭാഗവും ഷിക്കാഗോയിൽ ജോലി ചെയ്തു. ജനിതകശാസ്ത്ര മേഖലയിലെ നേട്ടങ്ങളും സംഭാവനകളും പരിഗണിച്ച്, ജീവിതത്തിലുടനീളം നിരവധി അവാർഡുകളും ബഹുമതികളും നേടി.
ആദ്യകാല ജീവിതവും വിദ്യാഭ്യാസവും
ജാനറ്റ് ഡേവിസൺ 1925 ൽ ന്യൂയോർക്ക് നഗരത്തിൽ ജനിച്ചു. അവളുടെ പിതാവ് ഹർഫോർഡും അമ്മ എഥേൽ ബാലന്റൈനും അദ്ധ്യാപകരായിരുന്നു. പിന്നീട് ഒരു സ്കൂൾ ലൈബ്രേറിയനാകാൻ അമ്മ അദ്ധ്യാപനം ഉപേക്ഷിച്ചു.
ജാനറ്റ് ഡേവിസൺ ന്യൂജേഴ്‌സിയിലെ ജൂനിയർ ഹൈസ്‌കൂളിൽ ചേർന്നു. 1940 ൽ, 15 വയസ്സുള്ളപ്പോൾ, അവൾക്ക് ചിക്കാഗോ യൂണിവേഴ്സിറ്റി ലബോറട്ടറി സ്കൂളുകളിൽ ഒരു അഡ്വാൻസ്ഡ് പ്ലേസ്മെന്റ് പ്രോഗ്രാമിൽ പഠിക്കാൻ സ്കോളർഷിപ്പ് ലഭിച്ചു. അവിടെ അവൾ ഹൈസ്കൂളും കോളേജിലെ ആദ്യ രണ്ട് വർഷവും പൂർത്തിയാക്കി, തുടർന്ന് ചിക്കാഗോ സർവകലാശാലയിൽ ബിരുദം പൂർത്തിയാക്കി. അവിടെനിന്നും 1944 ൽ തത്ത്വശാസ്ത്ര ബിരുദവും 1946 ൽ ശാസ്ത്ര ബിരുദവും 1948 ൽ ഇരുപത്തിമാന്നാമത്തെ വയസ്സിൽ മെഡിസിൻ ബിരുദവും നേടി. അക്കാലത്ത്  ഓരോ ക്ലാസിലും 65 വിദ്യാർത്ഥികളിൽ 3 സ്ത്രീകൾക്ക് മാത്രമാണ് പ്രവശനം ലഭിക്കുക. മെഡിക്കൽ സ്കൂളിൽ നിന്ന് ബിരുദം നേടിയശേഷം, ഡോക്ടറായ ഡൊണാൾഡ് ആഡംസ് റൗലിയെ അവർ വിവാഹം കഴിച്ചു. 1951 ൽ ജാനറ്റും ഡൊണാൾഡ് റൗലിയും ചിക്കാഗോയിലെ യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസിലെ മറൈൻ ഹോസ്പിറ്റലിൽ ഇന്റേൺഷിപ്പ് പൂർത്തിയാക്കി. റൗളി ചിക്കാഗോയിലുടനീളം തന്റെ ജോലി തുടർന്നു, ഡൗൺ സിൻഡ്രോം ഉള്ള കുട്ടികൾക്കായി ഒരു ക്ലിനിക്കിൽ ജോലി ചെയ്തു. തന്റെ നാല് ആൺമക്കളിൽ ഇളയവന് 12 വയസ്സ് ആകുന്നതുവരെ റൗളി പാർട്ട് ടൈം ജോലി ചെയ്തു.
പ്രവർത്തനമേഖല
1951 ൽ മെഡിക്കൽ ലൈസൻസ് നേടിയ ശേഷം, ഡോ. റൗളി മേരിലാൻഡിലെ മോണ്ട്ഗോമറി കൗണ്ടിയിലെ പബ്ലിക് ഹെൽത്ത് ഡിപ്പാർട്ട്‌മെന്റിലെ ശിശുപരിചരണക്ലിനിക്കുകളിൽ ഫിസിഷ്യനായി ജോലി നോക്കി. 1955-ൽ ചിക്കാഗോയിലെ ഡോ. ജൂലിയൻ ലെവിൻസൺ ഫൗണ്ടേഷനിൽ ഒരു ഗവേഷണപോസ്റ്റ് ഏറ്റെടുത്തു. വൈകല്യമുള്ള കുട്ടികൾക്കുള്ള ക്ലിനിക്കായിരുന്നു അത്. 1961 വരെ അവർ അവിടെ തുടർന്നു. ഇല്ലിനോയിസ് കോളേജ് ഓഫ് മെഡിസിനിൽ ന്യൂറോളജി അദ്ധ്യാപികയായും സേവനം ചെയ്തു.
1962 ൽ, റൗലിയുടെ ക്യാൻസറിനെയും ക്രോമസോമുകളെയും കുറിച്ചുള്ള താത്പര്യം ഒരു എൻ‌ഐഎച്ച് ട്രെയിനിയായി ഉയർത്തി. സാധാരണവും അസാധാരണവുമായ മനുഷ്യ ക്രോമസോമുകളിൽ ഡി‌എൻ‌എ വിഭജന രീതി പഠിച്ചു. പിന്നീട് ചിക്കാഗോ സർവകലാശാലയിൽ ഹെമറ്റോളജി വിഭാഗത്തിൽ റിസർച്ച് അസോസിയേറ്റായി ചേർന്നു. 1969 ൽ അസോസിയേറ്റ് പ്രൊഫസറും 1977 ൽ പ്രൊഫസറുമായി. 1970 കളിൽ, ക്രോമസോമുകളെ തിരിച്ചറിയുന്നതിനായി ക്വിനാക്രൈൻ ഫ്ലൂറസെൻസിന്റെയും ഗീംസ സ്റ്റെയിനിംഗിന്റെയും നിലവിലുള്ള രീതികൾ വികസിപ്പിച്ചെടുത്തു, കൂടാതെ ചിലതരം രക്താർബുദത്തിൽ ഉൾപ്പെട്ടിട്ടുള്ള അസാധാരണമായ ഫിലാഡൽഫിയ ക്രോമസോം ചില സന്ദർഭങ്ങളിൽ ക്രോമസോം 9 ഉള്ള ഒരു ട്രാൻസ്ലോക്കേഷനിൽ ഉൾപ്പെട്ടിട്ടുണ്ടെന്ന് തെളിയിച്ചു. ഒരു ക്രോമസോമിലെ ഒരു ഭാഗം വിഘടിച്ച് മറ്റൊരു ക്രോമസോമിൽ ചേരുന്ന പ്രക്രിയയാണ് ട്രാൻസ്ലോക്കേഷൻ. അക്യൂട്ട് മൈലോജെനസ് രക്താർബുദത്തിൽ 8 നും 21 നും ഇടയിലുള്ള ക്രോമസോമുകൾക്കും പ്രോമിലോസൈറ്റിക് രക്താർബുദത്തിൽ 15 നും 17 നും ഇടയിലുള്ള ട്രാൻസ്ലോക്കേഷനും അവർ തിരിച്ചറിഞ്ഞു. ചില പ്രോട്ടീൻ റിസപ്റ്ററുകളിലേക്ക് സാധാരണ പ്രവർത്തനം തിരികെ കൊണ്ടുവരാൻ സഹായിക്കുന്ന റെറ്റിനോയിഡ് ആസിഡ് എന്ന മരുന്ന് തന്റെ ഗവേഷണത്തിലൂടെ കണ്ടെത്താൻ റൗളി സഹായിച്ചു.
അക്യൂട്ട് മൈലോജെനസ് രക്താർബുദത്തിൽ 1972 ൽ റൗളി ആദ്യമായി ക്രോമസോം ട്രാൻസ്ലോക്കേഷൻ കണ്ടെത്തി. 1970 കളിൽ തന്റെ കണ്ടെത്തലുകൾ പ്രസിദ്ധീകരിച്ചപ്പോൾ, നിർദ്ദിഷ്ട ട്രാൻസ്ലോക്കേഷനുകൾ നിർദ്ദിഷ്ട രോഗങ്ങൾക്ക് കാരണമായെന്ന് അവർ വാദിച്ചു. ക്യാൻസറിനുള്ള കാരണത്തെക്കുറിച്ചുള്ള മുൻവീക്ഷണത്തിന് വിരുദ്ധമായി ഇത് ക്രോമസോം തകരാറുകൾ മൂലമാണെന്ന് സ്ഥാപിച്ചു. ആദ്യം റൗളിയുടെ ആശയങ്ങളോട് ചില ചെറുത്തുനിൽപ്പ് ഉണ്ടായിരുന്നുവെങ്കിലും, അവളുടെ രചനകൾ വളരെയധികം സ്വാധീനം ചെലുത്തി. 1990 ആയപ്പോഴേക്കും വിവിധ കാൻസറുകളിൽ എഴുപതിലധികം ട്രാൻസ്ലോക്കേഷനുകൾ കണ്ടെത്തി.
അവാർഡുകളും ബഹുമതികളും
1984-ൽ ഡോ. റൗലിയെ ചിക്കാഗോ സർവകലാശാലയിലെ മെഡിസിൻ, സെൽ ബയോളജി, മോളിക്യുലർ, ഹ്യൂമൻ ജനിറ്റിക്സ് പ്രൊഫസർ ആക്കി. ശാസ്ത്രത്തിന്റെ ഇടക്കാല ഡെപ്യൂട്ടി ഡീനായും സേവനമനുഷ്ഠിച്ചു. 1989 ൽ ജനറൽ മോട്ടോഴ്സ് കാൻസർ റിസർച്ച് ഫൗണ്ടേഷൻ ചാൾസ് എസ്. മോട്ട് സമ്മാനവും ക്ലോവ്സ് മെമ്മോറിയൽ അവാർഡും നൽകി. 1991 ൽ അമേരിക്കൻ ഫിലോസഫിക്കൽ സൊസൈറ്റിയിൽ അംഗമായി തിരഞ്ഞെടുക്കപ്പെട്ടു. 1998 ൽ, ട്രാൻസ്ലോക്കേഷനെക്കുറിച്ചുള്ള ഗവേഷണപ്രവർത്തനത്തിന് അഭിമാനകരമായ ലാസ്കർ അവാർഡ് ലഭിച്ച മൂന്ന് ശാസ്ത്രജ്ഞരിൽ ഒരാളായിരുന്നു അവർ. 1998 ൽ നാഷണൽ മെഡൽ ഓഫ് സയൻസ് ലഭിച്ചു. 2002 ൽ ഡിസ്കവർ മാഗസിൻ റൗളിയെ ശാസ്ത്രത്തിലെ ഏറ്റവും പ്രധാനപ്പെട്ട 50 സ്ത്രീകളിൽ ഒരാളായി അംഗീകരിച്ചു. 2003 ൽ അമേരിക്കൻ ഫിലോസഫിക്കൽ സൊസൈറ്റിയുടെ ശാസ്ത്രത്തിലെ വിശിഷ്ട നേട്ടങ്ങൾക്കായുള്ള ബെഞ്ചമിൻ ഫ്രാങ്ക്ലിൻ മെഡൽ ലഭിച്ചു. 2009 ൽ ഡോ. റൗളിക്ക്, അമേരിക്കയുടെ പരമോന്നത സിവിലിയൻ ബഹുമതിയായ പ്രസിഡൻഷ്യൽ മെഡൽ ഓഫ് ഫ്രീഡം, അന്നത്തെ പ്രസിഡന്റ് ബരാക് ഒബാമ സമ്മാനിച്ചു. ജനിതകശാസ്ത്രത്തിലെ ഗ്രുബർ സമ്മാനം എന്നിവ ലഭിച്ചു. 2010 ൽ നാഷണൽ അക്കാദമി ഓഫ് സയൻസസ് അവർക്ക് ജെസ്സി സ്റ്റീവൻസൺ കോവാലെങ്കോ മെഡൽ നൽകി. ബേസിക് റിസർച്ച് മേഖലയിലെ മികവിന്റെ ഹോപ് ഫണ്ടുകൾക്കായുള്ള കാൻസർ റിസർച്ച് അവാർഡിനായി 2012 ൽ ഡോ. റൗളിയെ തിരഞ്ഞെടുക്കുകയും ഹോപ്പ് ഫണ്ട് സയന്റിഫിക് അഡ്വൈസറി ബോർഡിലേക്ക് തിരഞ്ഞെടുക്കപ്പെടുകയും ചെയ്തു. 2012 ൽ ഗ്ലീവെക് സൃഷ്ടിക്കുന്നതിൽ പങ്കുവഹിച്ചതിന് മറ്റ് രണ്ട് ശാസ്ത്രജ്ഞർക്കൊപ്പം ആരോഗ്യ സംരക്ഷണത്തിനും മെഡിക്കൽ സാങ്കേതികവിദ്യയ്ക്കുമുള്ള ജപ്പാൻ സമ്മാനം നേടി. റൗലിയുടെ ശാസ്ത്രീയ സംഭാവനകൾക്ക് യേൽ യൂണിവേഴ്സിറ്റി, ഹാർവാർഡ് യൂണിവേഴ്സിറ്റി എന്നിവ ഉൾപ്പെടുന്ന ഒന്നിലധികം സ്ഥാപനങ്ങളിൽ നിന്ന് അവർക്ക് സയൻസ് ബിരുദങ്ങളുടെ ഓണററി ഡോക്ടർ ബഹുമതി ലഭിച്ചു. ഒന്നിലധികം ശാസ്ത്ര-ഓണററി സൊസൈറ്റികളിലെ അംഗവുമായി. അമേരിക്കൻ അക്കാദമി ഓഫ് ആർട്സ് &amp; സയൻസസും നാഷണൽ അക്കാദമി ഓഫ് സയൻസസും ഈ വിശിഷ്ട സമിതികളിൽ ഉൾപ്പെടുന്നു. അഞ്ഞൂറിലധികം ലേഖനങ്ങൾ പ്രസിദ്ധീകരിച്ച അവർ മരണത്തിന് തൊട്ടുമുമ്പ്വരെ ചിക്കാഗോ സർവകലാശാലയിൽ ഗവേഷണം തുടർന്നു. 2017 ൽ മരണാനന്തരം ദേശീയ വനിതാ ഹാൾ ഓഫ് ഫെയിമിൽ അവരെ ഉൾപ്പെടുത്തി.
മരണം
2013 ഡിസംബർ 17 ന് അണ്ഡാശയ അർബുദത്തെത്തുടർന്ന് 88 ആം വയസ്സിൽ റൗളി അന്തരിച്ചു.
കൂടുതൽ വായനയ്ക്ക്
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ് വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:അമേരിക്കൻ ജനിതകശാസ്ത്രജ്ഞർ വർഗ്ഗം:അമേരിക്കൻ ജൈവശാസ്ത്രജ്ഞർ വർഗ്ഗം:2013-ൽ മരിച്ചവർ വർഗ്ഗം:1925-ൽ ജനിച്ചവർ
വടക്കാഞ്ചേരി നഗരസഭ
ലഘുചിത്രം|Wadakkanchery Valiya Juma Masjidh ലഘുചിത്രം|Wadakkancherry Railway Station തൃശ്ശൂർ ജില്ലയിലെ തലപ്പിള്ളി താലൂക്കിലാണ് വടക്കാഞ്ചേരി നഗരസഭ സ്ഥിതി ചെയ്യുന്നത്. തൃശ്ശൂർ നഗരത്തിൽ നിന്ന് ഏകദേശം 20 കിലോമീറ്റർ വടക്കുമാറിയാണ് ഈ സ്ഥലം സ്ഥിതിചെയ്യുന്നത്. ഏറെക്കാലം പഞ്ചായത്തായിക്കിടന്ന ഈ സ്ഥലം നഗരസഭയാക്കണമെന്നാവശ്യപ്പെട്ട് വ്യാപകമായി പ്രക്ഷോഭമുണ്ടായിരുന്നു. തുടർന്ന് 2015 ജനുവരി 14-നാണ് വടക്കാഞ്ചേരി, മുണ്ടത്തിക്കോട് ഗ്രാമപഞ്ചായത്തുകളെ കൂട്ടിച്ചേർത്ത് വടക്കാഞ്ചേരി നഗരസഭ രൂപവത്കരിച്ചത്. 2015 നവംബറിൽ നഗരസഭയിലേയ്ക്ക് ആദ്യമായി തിരഞ്ഞെടുപ്പ് നടന്നു.
പ്രത്യേകതകൾ
സുപ്രസിദ്ധമായ ഉത്രാളിക്കാവ് പൂരം ഈ സ്ഥലത്തോട് അനുബന്ധിച്ചുള്ള ഉത്രാളിക്കാവ് ക്ഷേത്രത്തിലാണ് നടക്കുന്നത്. പ്രസിദ്ധമായ മച്ചാട് തിരുവാണിക്കാവ് വേല വടക്കാഞ്ചേരിയിൽ നിന്നും 2.5 കി.മീ തെക്കുകിഴക്കുമാറി തെക്കുംകരയിലെ തിരുവാണിക്കാവ് ക്ഷേത്രത്തിൽ നടക്കുന്നു. ഓട്ടുപാറ എന്ന സ്ഥലമാണ് ഇന്ന് ഈ പട്ടണത്തിന്റെ പ്രധാനഭാഗം. ഇവിടെ നിന്ന് 10 കി.മി അകലെയാണ് വാഴാനി അണക്കെട്ട്. നാനാമതസ്ഥർ താമസിക്കുന്ന ഇവിടെ ഹിന്ദുക്കൾ കഴിഞ്ഞാൽ മുസ്ലിമുകൾ ആണ് കൂടുതൽ. തെക്കുനിന്നുള്ള കർഷരുടെ കുടിയേറ്റം ഇന്ന് ഇവിടത്തെ ക്രിസ്ത്യൻ ജനതയുടെ എണ്ണത്തെ വർദ്ധിപ്പിച്ചിട്ടുണ്ട്. ഈ പട്ടണത്തിന്റെ പേരിനോടു സാമ്യമുള്ള ഒരു പ്രദേശം പാലക്കാട് ജില്ലയിലുമുണ്ട്; വടക്കഞ്ചേരി.
വാഴാനി വന്യജീവി കേന്ദ്രവും ഈ പട്ടണത്തിനോട് അടുത്ത് സ്ഥിതി ചെയ്യുന്നു. കേരള കലാമണ്ഡലം വടക്കാഞ്ചേരിയിൽ നിന്നും 10 കിലോമീറ്റർ ദൂരത്തിലാണ് സ്ഥിതി ചെയ്യുന്നത്.
സമീപപ്രദേശങ്ങൾ
ഇരട്ടക്കുളങ്ങര, കുമ്പളങ്ങാട്, മങ്കര, മംഗലം, പരുത്തിപ്ര, പുല്ലാനിക്കാട്, എങ്കക്കാട്, കുമരനെല്ലൂർ, പാർളിക്കാട്, കുറാഞ്ചേരി തുടങ്ങിയവ വടക്കാഞ്ചേരിയുടെ സമീപപ്രദേശങ്ങളാണ്.
വാഴാനി അണക്കെട്ട്
വടക്കാഞ്ചേരിയിലെ ഒരു പ്രധാന വിനോദ സഞ്ചാര കേന്ദ്രം വാഴാനി അണക്കെട്ട് ആണ്.
സ്ഥാപനങ്ങൾ
ഗവണ്മെന്റ് ബോയ്സ് ഹൈസ്കൂൾ, ഗവണ്മെന്റ് ഗേൾസ് ഹൈസ്കൂൾ, ശ്രീവ്യാസ എൻ.എസ്.എസ് കോളേജ് മുതലായവ ഈ പട്ടണത്തിലെ പ്രധാന വിദ്യാഭ്യാസ സ്ഥാപനങ്ങളാണ്.
പ്രശസ്ത വ്യക്തികൾ
ചലച്ചിത്ര താരങ്ങളായ ഒടുവിൽ ഉണ്ണികൃഷ്ണൻ‍, അബൂബക്കർ, കലാഭവൻ നവാസ്, സംവിധായകരായ പി.എൻ. മേനോൻ‍, ഭരതൻ, പ്രശസ്ത കഥകളി സംഗീതജ്ഞനായിരുന്ന കലാമണ്ഡലം ഹൈദരാലി, പ്രശസ്ത സ്വാതന്ത്ര്യസമരസേനാനിയും വാഗ്മിയുമായ ആർ.എം. മനയ്ക്കലാത്ത് മുതലായവർ വടക്കാഞ്ചേരി സ്വദേശികളാണ്.
ചിത്രശാല
വർഗ്ഗം:തൃശ്ശൂർ ജില്ലയിലെ നഗരസഭകൾ
ഖിലാഫുൽ ഔല
കറാഹത്ത് പോലെ തന്നെ ഉപേക്ഷിച്ചാൽ പ്രതിഫലം ഉള്ളതും ചെയ്താൽ ശിക്ഷയില്ലാത്തതുമാണ്   ഖിലാഫുൽ ഔലയും. ഇവ രണ്ടും തമ്മിലുള്ള അന്തരം പ്രത്യേകമായ നിരോധം വന്നത് കറാഹത്ത് ഖിലാഫുൽ ഔലയിൽ അതുണ്ടാവില്ല എന്നതാണ്. വ്യക്തമല്ലാത്ത നിരോധനം ഖിലാഫുൽ ഔലയിലുമുണ്ടാകും. ഉദാഹരണമായി പറയുകയാെണങ്കിൽ തഹിയ്യത്തു നിസ്‌കാരം ഉപേക്ഷിക്കൽ കറാഹത്താണ്. കാരണം, ഉപേക്ഷിക്കരുതെന്ന് പ്രത്യേകമായി നബി(സ) ഉണർത്തിയിട്ടുണ്ട്. നബി(സ) പ്രസ്താവിച്ചു: നിങ്ങളിൽ ആരെങ്കിലും പള്ളിയിൽ പ്രവേശിച്ചാൽ രണ്ടു റക്അത്ത് നിസ്‌കാരം നിർവ്വഹിക്കുന്നതു വരെ ഇരിക്കരുത്. ളുഹാ നിസ്‌കാരം ഉപേക്ഷിക്കൽ ഖിലാഫുൽ ഔലയാണ്. ളുഹാ നിസ്‌കരിക്കണമെന്ന് നബി(സ) കൽപിച്ചിട്ടുണ്ട്. ഈ കൽപനയിൽ അതു ഉപേക്ഷിക്കരുതെന്ന് നിരോധനം വ്യക്തമല്ലെങ്കിലും അടങ്ങിയിട്ടുണ്ട്. അതായതു ഒരു കാര്യം കൊണ്ടുള്ള കൽപനയിൽ അതു ഒഴിവാക്കരുതെന്ന നിരോധന അടങ്ങിയിട്ടുണ്ട്. അപ്പോൾ ഖിലാഫുൽ ഔലയിലും നിരോധനം ഉണ്ട്. പക്ഷേ, വ്യക്തമല്ലെന്നു മാത്രം. ചില വിഷയത്തിൽ അതു കറാഹത്തോ ഖിലാഫുൽ ഔലയോ എന്ന ഭിന്നത വരാനുള്ള നിമിത്തം പ്രത്യേകമായ നിരോധനം വന്നിട്ടുണ്ടോ ഇല്ലെയോ എന്നതിലുള്ള ഭിന്നതയാണ്. ഹജ്ജിന്റെ പ്രവർത്തനവുമായി ബന്ധപ്പെട്ടവൻ അറഫാദിനം നോമ്പനുഷ്ഠിക്കൽ ഖിലാഫുൽ ഔലയാണെന്നും കറാഹത്താണെന്നും അഭിപ്രായമുണ്ട്. അറഫയിൽവെച്ചു നോമ്പനുഷ്ഠിക്കൽ നബി(സ) നിരോധിച്ചു എന്ന ഹദീസാണ് കറാഹത്താണെന്നു വാദിച്ചവർക്ക് തെളിവ്. പ്രസ്തുത ഹദീസ് ദുർബലമാണെന്ന് ഹദീസ് പണ്ഡിതർ പ്രഖ്യാപിച്ചിട്ടുണ്ടെന്ന് ഖിലാഫുൽ ഔലയാണെന്ന് പറഞ്ഞവർ വാദിക്കുന്നു. പ്രത്യേകമായ നിരോധനം വന്നാൽ കറാഹത്ത് അല്ലെങ്കിൽ ഖിലാഫുൽ ഔല എന്ന വിശദീകരണം നൽകിയത് കർമ്മശാസ്ത്രപണ്ഡിതരിൽ മുൻഗാമികളാണ്. അതേസമയം, പിൻഗാമികളായ ഫുഖഹാഅ് വിവരിക്കുന്നത് പ്രത്യേകമായ നിരോധനം വന്നാലും ഇല്ലെങ്കിലും കറാഹത്തു തന്നെയാണ് എന്നാണ്. പക്ഷേ, പ്രത്യേകമായ നിരോധനം വന്നാൽ ശക്തമായ കറാഹത്ത് എന്നു പറയുമെന്നുമാത്രം. ചുരുക്കത്തിൽ, നമ്മുടെ കർമ്മശാസ്ത്ര ഗ്രന്ഥങ്ങളിൽ കാണുന്ന കറാഹത്തായ വിധികളിൽ മുഴുവനും പ്രത്യേകമായ നിരോധനം വന്നുകൊള്ളണമെന്നില്ല. അല്ലാതെയും കറാഹത്ത് എന്ന പ്രയോഗം ഫുഖഹാഉ് ഉപയോഗിക്കാറുണ്ട്.
വർഗ്ഗം:ശരീഅത്ത്‌
ബ്രൂസ് വില്ലിസ്
പുറത്തേക്കുള്ള കണ്ണികൾ
വർഗ്ഗം:1955-ൽ ജനിച്ചവർ
വർഗ്ഗം:മാർച്ച് 19-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
അഡോൾഫൊ ഡിയാസ്
ജീവിതരേഖ
നിക്കരാഗ്വയിലെ മുൻ പ്രസിഡന്റായിരുന്നു അഡോൾഫൊ ഡിയാസ് (1874-1964). നിക്കരാഗ്വയിൽ സ്ഥാപിത താത്പര്യമുണ്ടായിരുന്ന യു. എസ്. ഇദ്ദേഹത്തെ പ്രസിഡന്റാക്കുവാൻ പ്രവർത്തിച്ചു. 1911 മുതൽ 16 വരേയും പിന്നീട് 1926 മുതൽ 28 വരേയുമാണ് അഡോൾഫൊ ഡിയാസ് പ്രസിഡന്റായി സേവനമനുഷ്ഠിച്ചത്. നിക്കരാഗ്വയിലെ രാഷ്ട്രീയ രംഗം കലുഷിതമായിരുന്ന വേളയിൽ 1911-ൽ ഇദ്ദേഹത്തെ അവിടത്തെ താത്കാലിക പ്രസിഡന്റായി അവരോധിക്കുവാൻ യു. എസ്സിനു കഴിഞ്ഞു. 1912-ൽ തനിക്കെതിരെ കലാപമുണ്ടായപ്പോൾ സമാധാനം സ്ഥാപിക്കുവാനായി ഇദ്ദേഹം യു. എസ്സിനോട് സൈനിക സഹായം അഭ്യർഥിച്ചു. നിക്കരാഗ്വയിലെത്തിയ യു. എസ്. സേന പിന്നീട് 1933 വരെ (1925-ലെ ചെറിയ ഇടവേളയൊഴിച്ച്) അവിടെത്തന്നെ തുടർന്നു. 1912-ൽ ഇദ്ദേഹം പ്രസിഡന്റായി തെരഞ്ഞെടുക്കപ്പെട്ടു. 1916 വരെ ഈ സ്ഥാനത്തു തുടരുകയുണ്ടായി. 1925-ൽ യു.എസ്. സേന നിക്കരാഗ്വയിൽ നിന്നും പിൻവാങ്ങിയിരുന്ന ഇടവേളയിൽ അവിടെ ആഭ്യന്തരയുദ്ധമുണ്ടാവുകയും യു.എസ്. സേന വീണ്ടും എത്തുകയും ചെയ്തു. ഈ സാഹചര്യത്തിലാണ് 1926-ൽ യു. എസ്. പിന്തുണയോടെ ഡിയാസ് വീണ്ടും പ്രസിഡന്റായത്. ഇത്തവണ 1928 വരെ അധികാരത്തിലിരുന്നു. തുടർന്ന് പൊതുജീവിതത്തിൽനിന്നു വിരമിച്ച ഇദ്ദേഹം 1964 ജൂൺ 27-ന് കോസ്റ്റാറിക്കയിലെ സാൻജോയിൽ നിര്യാതനായി.
പുറം കണ്ണികൾ
വർഗ്ഗം:നിക്കരാഗ്വായുടെ പ്രസിഡണ്ടുമാർ വർഗ്ഗം:1875-ൽ ജനിച്ചവർ വർഗ്ഗം:1964-ൽ മരിച്ചവർ
ജാസ്
അന്നുമുതൻ ഇന്നുവരെ 19,20 നൂറ്റാണ്ടുകളിൽ ഉണ്ടായിരുന്ന അമേരിക്കൻ പോപ്പുലർ സംഗീതം ഉള്പ്പെടുതിക്കുണ്ടുള്ളതാണ് ജാസ് എന്ന് അറിയപ്പെടുന്നു. പടിഞ്ഞാറൻ അമേരിക്കയിൽ നിന്നുമാണ് 1915ൽ ജാസ് എന്ന വാക്കുണ്ടായത് എന്നും പറയുന്നു.
ജാസിൽ പിന്നീട് പല വിധത്തിലുള്ള ഭാഗങ്ങൾ ഉരുത്തിരിഞ്ഞു. അവ 1910 മുതലുള്ള 'നു ഓർളിയൻസ് ജാസ്', 1930 മുതൽ സ്വിംഗ് എന്ന രീതി, 1940 മുതൽ 'ബീ പോപ്‌ ', 1950 1960 കളിലേ 'ജാസ് ഫുഷൻ', 'ആഫ്രോ ക്യൂബൻ ജാസ്', 'ബ്രസീലിയൻ ജാസ്', 'ഫ്രീ ജാസ്', 'ആസിഡ് ജാസ്', ഫങ്ക്, 'ഹിപ് ഹോപ്‌' എന്നിവയാണ്. ഇത് പിന്നീട് ലോകമെന്പാടും പരന്നപ്പോൾ അതതു രാജ്യങ്ങള്മായി ബന്ധ പ്പെട്ട പല രൂപങ്ങളും കാണപ്പെട്ടു
ജാസ് എന്ന സംഗീതം നിർവചിക്കുവാൻ ബുധിമുട്ടാനെന്നാണ് പൊതുവേ പറയുന്നത്. ജോആക്കിം ബെരിന്ദ് ൻറെ നിർവചനത്തിൽ അമേരിക്കയിലെ കറുത്ത വർഗക്കാരുടെ സംഗീതം യൂറോപ്പ്യൻ സംഗീതമായുള്ള ഉരസ്സലിൽ അല്ലെങ്ങിൽ ഒത്തുചേരലിൽ നിന്നുമാണ് ജാസ് ഉടലെടുത്തതെന്നാണ് പറയുന്നത്. ട്രെവിസ് ജാക്ക്സൺ ഇതിനെ നിർവചിട്ടുള്ളത് ഇങ്ങനെയാണ്‌: താളൽമകമായി ആടുന്ന(സ്വിംഗ്)തും, മനോധർമം ഉള്ളതും, കൂട്ടമായി വായിക്കുവാൻ പറ്റുന്നതും, വായ്‌പ്പാട്ട് മെച്ചപ്പെടുത്തുവാൻ പറ്റുന്നതും, മറ്റു സംഗീതരീതികളോട് തുറന്ന മനസ്സുള്ളതുമായ ഒരു സംഗീതരൂപമാണ് ജാസ്. എന്നാൽ ഇതിൽ തർക്കമില്ലാത്ത കാര്യമായി അന്ഗീകരിക്കുന്നത് മനോധർമം ചെയ്യുവാൻ സാധിക്കുന്ന സംഗീത രൂപമായിട്ടാണ്. ബ്ലൂസ് പോലെ എടുത്തെടുത് ആലാപനം‌ ചെയ്യുവാൻ സാധിക്കുന്നത് ജാസിലാണ്.
1890 മുതൽ 1910 വരെയുള്ള 'റാഗ് ടൈം' കാലയളവിൽ അടിമത്തം നിര്തലാക്കിയെങ്കിലും പല കറുത്ത വർഗക്കാർക്കും ജോലി കിട്ടുവാൻ ബുദ്ധിമുട്ടായി വന്നു. ആ സമയം അവർക്ക് കൂടുതലും അവസരം കിട്ടിയത് അമേരിക്കയുടെ 'എന്റർടൈംമെന്റ്' ലോകത്തായിരുന്നു. ബാറുകളിലും മറ്റും തുടങ്ങിയ ജാസ് സംഗീതം പിന്നീട് കോമേര്ഷ്യൽ ലോകത്തേക്ക് വന്നു. പിന്നീട് 'നു ഓർളിയൻസ് ജാസും', 1920 മുതൽ 1930 വരെ 'ജാസ് ഏജും' അതിനുശേഷം 'സ്വിംഗ് ജാസും' 1940 1950 കളിൽ 'ബി പോപ്‌', 'കൂൾ ജാസ്', 'ഹാര്ഡ് പോപ്‌', 'മോഡൽ ജാസ്', 'ഫ്രീ ജാസ്' എന്നിവയും രൂപപ്പെട്ടു. 1960 കളിൽ 'ലാറ്റിൻ ജാസ്','പോസ്റ്റ്‌ ബോപ്', 'സോൾ ജാസ്','ജാസ് ഫുഷൻ', 'ജാസ് ഫങ്ക്', എന്നിവയും 1980 മുതൽ 2010 വരെ രൂപപ്പെട്ടിട്ടുള്ളത് 'സ്മൂത്ത്‌ ജാസ്', 'ആസിഡ് ജാസ്', 'ന്യൂ ജാസ്', 'പങ്ക് ജാസ്', 'ജാസ് കോർ', 'മോഡേൺ ക്രീയെടീവ്' എന്നിവയാണ്.
1987 ൽ അമേരിക്കൻ ഹൌസ് ഓഫ് റപ്രസൻടെടീവേസ്ഉം, സെനറ്റും ഇപ്രകാരം പാസാക്കി: "..ജാസിനെ അമേരിക്കയുടെ അപൂർവവും മൂല്യവുമുള്ള നിധിയായി ഇതോടെ പ്രക്യാപിക്കുന്നു. ഇത് നിലനിർത്താനും, മനസ്സിലാക്കാനും, പ്രചരിപ്പിക്കുവാനും നാം നമ്മുടെ പ്രത്യേക ശ്രദ്ധയും (attention ), പിൻതാങ്ങലും (support), സ്രോതസ്സുകളും(resources) ഉപയോഗപ്പെടുത്തണം.."
വർഗ്ഗം:പടിഞ്ഞാറൻ സംഗീതം
മുബാഹ്
ഇസ്‌ലാമിക ശരീഅത്തിൽ ഉപയോഗിക്കപ്പെടുന്ന ഒരു സാങ്കേതികപദമാണ് മുബാഹ്( (അറബിക്:مباح) എന്ന അറബി വാക്ക്. അനുവദിക്കപ്പെട്ടത് എന്നാണ് ഭാഷാർത്ഥം . ശരീഅത്തിലെ അഹ്കാമുകളിൽ പെട്ട ഒരു തരമാണ് മുബാഹ്. വാജിബ്, മുസ്തഹബ്ബ്, മക്റൂഹ്, ഹറാം എന്നിവയാണ് മറ്റുള്ളവ . ഒരുകാര്യം : പ്രവർത്തിച്ചാലും ഉപേക്ഷിച്ചാലും പ്രതിഫലവും ശിക്ഷയും ഇല്ല എന്നതാണ്‌ മുബാഹ് എന്നതിന്റെ വിവക്ഷ.
അവലംബം
വർഗ്ഗം:ശരീഅത്ത്‌